Kako je Srpska lista dospela u novu kosovsku vladu - Ozonpress :: internet portal\nUprkos kriminalnim vezama, sumnjama da zastrašuje birače, poternici protiv njenog potpredsednika Milana Radoičića, kao i obećanju novog kosovskog premijera Albina Kurtija da neće ulaziti u savez sa njima – Srpska lista je ove nedelje dobila dva ministarska mesta u novoj kosovskoj vladi. „Nijedna druga srpska partija nije uspela da uđe u parlament. Kurti nije imao drugog izbora nego da se prilagodi Srpskoj listi zbog ustavnih obaveza“, kaže za KRIK politički analitičar sa Kosova Agon Malići.\nNekoliko meseci koliko su trajali pregovori za stvaranje nove vlade na Kosovu, stizala su uveravanja da između Kurtija i Srpske liste neće biti dogovora.\nDok je Kurti isticao da Srpska neće biti deo nove vlade jer „nije stranka nego država“ i „sredstvo Beograda“, Srpska lista ga je nazivala „zagovornikom velikoalbanske ideje“.\nSrpska lista je partija duboko povezana sa kriminalnom grupom koju predvodi Zvonko Veselinović. Veselinovićev najbliži saradnik i kum Milan Radoičić je njen potpredsednik. Protiv njih dvojice kosovske vlasti vode istragu zbog kriminalnog udruživanja i ubistva srpskog političara Olivera Ivanovića.\nKurti je ipak ove nedelje sa njima sastavio vladu.\nOva stranka osvojila je 98 odsto glasova na izborima u srpskim sredinama odnosno svih 10 poslaničkih mesta predviđenih za Srbe u kosovskom parlamentu. To joj je omogućilo odličnu pregovaračku poziciju. Uz ustavnu obavezu da srpske partije budu uključene u svaku vladu Kosova, bila je nezaobilazni saradnik budućeg premijera.\nDo istorijske pobede i rezultata koji joj je osigurao mesta u vladi, Srpska lista došla je sumnjivim putem. Vlada Srbije i lokalne vlasti u opštinama sa srpskom većinom vršili su pritisak na birače da glasaju za Srpsku listu, navodi se u izveštaju posmatračke misije Evropske unije o izborima na Kosovu.\n„U brojnim slučajevima biračima je prećeno otkazom ili suspendovanjem sa mesta koje finansira Beograd. Protivničke stranke nisu mogle da vode kampanju zbog nedostatka sredstava ali i atmosfere straha u srpskoj zajednici u kojoj su opozicione stranke predstavljene kao antisrpske“, piše u izveštaju.\nPred istek roka za sastavljanje vlade Srpska lista i Kurti ugovorili su sastanak posle kog je stranka poručila da neće kočiti sastavljanje vlade.\nKurti, koji ih je dotad kritikovao, predložio im je dva ministarska mesta. Dalibor Jevtić biće ministar za zajednice i povratak, a Ivan Milojević ministar za regionalni razvoj.\nKurtijev potez bio je očekivan, kaže za KRIK Agon Malići, politički analitičar i osnivač portala „Sbunker“ iz Prištine.\n„Nijedna druga srpska partija nije uspela da uđe u parlament. Srpska lista nametnula se kao jedina opcija. Kurti nije imao drugog izbora nego da joj se prilagodi zbog ustavnih obaveza“.\nDa bi prividno zadržali doslednost, i Kurti i Srpska lista ogradili su se od svoje saradnje tvrdeći da nisu u koaliciji.\n„Kurti je tako našao način da se opravda pred javnošću“, dodaje Malići.\nPoslanici Srpske liste bili su uzdržani prilikom glasanja za kosovske ministre smatrajući da su na taj način održali reč i ostali u opoziciji.\nPetar Miletić, bivši potpredsednik skupštine Kosova, a danas član predsedništva Pokreta slobodnih građana, kaže da nije jasno o čemu su se saglasili Kurti i Srpska lista.\n„Srpska lista se ne bavi politikom, oni se bave samo budžetima ministarstva. Tu nema politike, mi ne znamo za šta se Srpska lista zalaže, da li će im biti akcenat na pravu na jezik, infrastrukturi, na političkom predstavljanju u opštinama…“, kaže Miletić.\nU pozadini pregovora ostale su kriminalne veze Srpske liste o kojima je KRIK ranije pisao, i činjenica da je kosovsko tužilaštvo označili njihovog potpredsednika Milana Radoičića vođom kriminalne grupe čiji je cilj bio „uspostavljanje kontrole nad poslovima i politikom u Severnoj Mitrovici“. Njegova grupa optužena je za ubistvo Olivera Ivanovića.\nSrpska lista ovaj postupak ocenila je kao politički progon, međutim, to je nije sprečilo da učestvuje u vlasti.\nSrpska lista formirana je 2014, a posle hapšenja Olivera Ivanovića i ubistva kandidata za gradonačelnika Dimitrija Janićijevića, postala je jedini politički igrač u srpskoj zajednici.\nNa stranu Srpske liste stala su dvojica moćnih ljudi sa Severa Kosova Zvonko Veselinović i Milan Radoičić koji su se neretko pojavljivali na stranačkim skupovima u društvu njenih čelnika i najviših državnih zvaničnika Srbije.\nSrpska obaveštajna služba dvojicu kumova označila je 2011. godine vođama grupe koja švercuje drogu, oružje i naftu, bavi se zelenašenjem i pranjem novca i sarađuje sa kriminalcima sa juga Kosova.\nVeselinović je te godine dospeo u žižu javnosti posle paljenja barikada na administrativnim prelazima sa Kosovom kada ga je javno podržao Aleksandar Vučić, tada u opoziciji.\nVeselinović je tada napustio Kosovu, a u poslovima ga je zamenio njegov kum Radoičić.\nO stanju straha koji vlada na severu Kosova, „lokalnim kabadahijama i kriminalcima koji se voze u džipovima bez tablica“ i njihovim vezama sa vlašću govorio je Oliver Ivanović koji je ukazao da severom vlada Radoičić.\nI bivši premijer Kosova, Ramuš Haradinaj za Radoičića je rekao da je „čovek sa severa (Kosova) koji se za sve pita“.\nO Radoičićevom uticaju i moći svedoči i fotografija sa sastanka na jahti do koje je došao KRIK kom su prisustvovali predsednik Srpske liste Goran Rakić, kosovski političar Bedžet Pacoli i Radoičić. Ovaj susret, kako je otkrio KRIK, bio je presudan da Pacoli da podršku za sklapanje vlade Ramuša Haradinaja. Radoičić više nije na Kosovu. Napustio ga je dan pre nego što je kosovska policija upala u njegovu kuću u pokušaju da ga uhapsi. Ipak aktivno učestvuje u stranci i redovan je na sastancima koje srpski predsednik Vučić organizuje sa predstavnicima Srpske liste, a prisustvovao je sednici skupštine Srbije.\nRadoičić je bio gost na desetogodišnjici osnivanja SNS-a, kao i na žurci tabloida „Informer“.\nSamo opusteno 12/02/2020 u 08:53 Odgovorite\nZemunski klan je za ove bio mala beba!Nicija nije sijala do zore,nece ni njihova.\nObad 12/02/2020 u 11:23 Odgovorite\nVidim ja kako po Sremu na sve strane niču višespratnice ,,sirotinje i mučenika sa Kosova, ,\nAntić 12/02/2020 u 11:53 Odgovorite\nNakrala se bagra na Kosovu, pa divlja po Srbiji.\nradnik-samoupravljač 13/02/2020 u 07:40 Odgovorite\nANTIĆ,baš tako.Kako neko napisa,to su naslednici onih što su rušili crkve po KIM.Baš to prikaza SRBININFO,kako su rušili Srpske crkve po Kosovu i Metohiji posle rata.Evo šta kažu,,https://vidovdan.org/istorija/crkvu-spomen-kosturnicu-hiljade-srpske-dece-pomrle-u-albaniji-rusili-komunisti-i-siptari/\nSanja 12/02/2020 u 11:43 Odgovorite\nKakvi pavijani predstavljaju sever Kosova, to je za neverovati!\nistoričar 15/02/2020 u 12:11 Odgovorite\nOva fotografija će jednog dana biti za poternicu,uz ostale.


rEUformator - informator o poglavljima 23 i 24 - broj 14 - rEUformator 2015-2019.\nrEUformator - informator o poglavljima 23 i 24 - broj 14\nPercepcija građana Srbije i pokazatelji neuspešnosti antikorupcijskih reformi\nNa isteku rokova za sprovođenje strateških reformi u oblasti borbe protiv korupcije u Srbiji, važno je osvrnuti se na rezultate antikoruptivnih politika u proteklom periodu. Rezultati nedavno sprovedenog istraživanja o stavovima građana o ovim pitanjima mogu poslužiti kao putokaz o pravcu u kom budući reformski planovi treba da se kreću.\nSa povećanim migratornim kretanjima na prostoru Zapadnog Balkana u proteklih nekoliko godina, uključujući i Republiku Srbiju, došlo je do povećanja iregularnih aktivnosti, naročito u pogledu omogućavanja nedozvoljenog boravka, ulaska i tranzita migranata. Situacija na terenu pokazuje da su ove kriminalne radnje često organizovanog karaktera i neretko praćene drugim krivičnim radnjama, poput finansijskih delikata, falsifikovanja isprava, krađe i drugim kažnjivim radnjama, a krijumčareni migranti izloženi su visokom riziku od narušavanja i povrede ljudskih prava.\nASTRA već sedmu godinu za redom sprovodi istraživanje o položaju žrtava trgovine ljudima u sudskom postupku kroz analizu pravosudne prakse, koje ima za cilj kontinuirani monitoring poštovanja prava žrtava trgovine ljudima u sudskim postupcima, kako bi se unapredio njihov položaj i istovremeno ocenili rezultati dosadašnjih zakonodavnih i institucionalnih reformi. Predstavnice ASTRE ističu da analiza pravosudne prakse za 2017. godine ukazuje na nezadovoljavajući stepen poštovanja prava žrtava trgovine ljudima u sudskom postupku, a kao pitanje od posebnog značaja jeste neadekvatan položaj maloletnih oštećenih lica u svim segmentima ostvarivanja prava.\nKako će se Bregzit odraziti na policijsku saradnju između Ujedinjenog kraljevstva i Evropske unije?\nKako se bliži datum izlaska Ujedinjenog Kraljevstva iz Evropske unije, javlja se niz pitanja o ustrojstvu njihovih budućih odnosa. Jedno od najosetljivijih tiče se policijske saradnje i, s tim u vezi, britanskog članstva u Evropolu. Budući da postoje velike razlike između prava država članica Evropske unije i trećih država u okviru Evropola, te da će Velika Britanija izgubiti znatan deo prava promenom svog statusa, postavlja se pitanje da li će uspeti da izdejstvuje takav režim saradnje koji bi gubitke sveo na najmanju moguću meru.\nUsaglašena akcija - put stabilizacije Zapadnog Balkana\nStrategija Evropske komisije za verodostojnu perspektivu proširenja i pojačano angažovanje Evropske unije na Zapadnom Balkanu potvrdila je značaj evropske perspektive ovog regiona. Ipak, povratak poverenja građana i političkih elita zemalja regiona u evropske integracije zahteva suočavanje sa brojnim izazovima koji stoje na putu učlanjenja u Uniju.\nOjačati kapacitete institucija za napredak u ključnim poglavljima pregovora sa EU\nDržavne institucije koje imaju nadležnosti u sprovođenju reformi u okviru poglavlja 23 i 24 rade sa smanjenim kapacitetom i njihova međusobna povezanost je na niskom nivou, istaknuto je na predstavljanju „Institucionalnog Barometra” koalicije prEUgovor koje je organizovano 7. decembra 2018. u Beogradu.\nBroj preuzimanja 384\nDešavanja u EUKorupcijaMigracije i azilTrgovina ljudimaPoglavlje 23Poglavlje 24


🚌 Autobus Požarevac → Keln - Autobuske Karte | AutobuskiPrevoz.com\nAutobus Požarevac - Keln\nAutobuske karte za Požarevac Keln kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nJednosmerna: 8.540,00 RSD\nPovratna: 17.080,00 RSD\nInformacije za Autobus Požarevac - Keln\nPožarevac - Keln se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Požarevac - Keln. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Insajder Archives - podunavlje.info\nInsajder: Presuda u slučaju “Indeks” završena i poslata strankama\nIzvor: insajder.net, 20. maj 2021 – Posle jedanaest godina suđenja u slučaju korupcije na Pravnom fakultetu u Kragujevcu, poznatijem kao „Indeks“ i sedamnaest meseci pisanja prvostepene presude, ona je konačno poslata strankama u postupku. Slađana Bojković, predsednica Višeg suda u Smederevu, predsedavajuća veća koje je izreklo prvostepenu presudu, potvrdila je za Insajder da je slanje presude počelo prošlog petka. “Presuda…\nAfera Indeks, Insajder, Insajder.net, Slađana Bojković, Viši sud u SmederevuLeave a comment\nIzvor: insajder.net, 1. januar 2020 – Objekat na Pančićevom vrhu biće srušen do poslednje cigle do kraja godine, obećao je ministar policije Nebojša Stefanović pre skoro pet meseci. Uprkos ovoj najavi, koju je kasnije ponovila i ministarka građevinarstva Zorana Mihajlović, to se do danas nije dogodilo, a sudeći po fotografijama do kojih je došao Insajder, veći deo konstrukcije i je dalje tu. Investitorka…\nInsajder, InvestitorkaLeave a comment\nIzvor: Insajder, 19. februar 2019 – Prema podacima sa dva najpoznatija svetska sajta koja se bave merenjem zagađenosti vazduha, Beograd, Smederevo i Valjevo često se nalaze među najzagađenijim gradovima u svetu. To za Insajder potvrđuje i Agencija za zaštitu životne sredine. Međutim, iz Agencije kažu da kad se posmatra godišnji prosek, Srbija nije toliko kritična, iako u pojedinim delovima zemlje…\nAgencija za zaštitu životne sredine, Beograd, Gradski zavod za zaštitu zdravlja, Insajder, Smederevo, Valjevo, Zagađenost vazduhaLeave a comment\n04/07/2022, 5:54 pm


Susret predsednika Srbije sa ambasadorima: Vučić dobio važan poziv\nPredsednik Srbije održao je nekoliko važnih sastanaka na Andrićevom vencu\nPredsednik Srbije Aleksandar Vučić razgovarao je danas sa ambasadorom Katara Farisom Rumijem al Nuamijem, koji mu je uručio pismo katarskog emira, šeika Tamima bin Hamada al Tanija, sa pozivom za učešće na petoj Konferenciji UN o najmanje razvijenim zemljama, krajem januara, u Dohi.\nU pismu se, između ostalog, ističe da bi učešće predsednika Vučića doprinelo zajedničkim naporima da te zemlje postignu svoje razvojne ciljeve, saopštila je pres služba predsednika Republike.\nPredsednik Vučić sa ambasadorom Katara\nAmbasador Al Nuami je istakao da bi to bila prilika i za razgovore na najvišem nivou o bilateralnoj saradnji Srbije i Katara, za koju je predsednik Vučić rekao da ima ogromne mogućnosti za razvoj.\nVučić i Al Nuami su razmotrili oblasti u kojima dve zemlje mogu da ostvare saradnju u najkraćem roku, poput poljoprivrede.\nPredsednik je ovom prilikom rekao da je Srbija veoma zainteresovana za unapređenje ekonomskih veza sa Katarom.\nAmbasador Al Nuami je istakao da je veoma srećan što je nedavno počeo ambasadorski mandat u našoj zemlji i da želi da na najbolji način doprinese njenom napretku.\nŠentop Vučiću preneo pozdrave Erdogana\nPredsednik Republike Srbije Aleksandar Vučić primio je danas predsednika Velike Narodne skupštine Republike Turske Mustafu Šentopa, koji je preneo pozdrave predsednika Redžepa Tajipa Erdogana i konstatovao da je upravo dobar odnos dvojice šefova država doprineo da odnosi Srbije i Turske budu na istorijski najvišem nivou.\nPredsednik Vučić sa ambasadorom Turske\nUzvrativši pozdrave, predsednik Vučić je konstatovao da bilateralne odnose odlikuje intenzivan politički dijalog i sve izraženija ekonomska saradnja, posebno kroz investicije kompanija iz Turske, kao i učešće u različitim infrastrukturnim projektima u Srbiji, saopštila je predsednikova pres služba.\nPredsednik turske Skupštine Šentop je dodao da se nada da turske kompanije na najbolji način doprinose rastu srpske ekonomije. Na sastanku je izraženo očekivanje da će okolnosti uskoro da dozvole održavanje nove sednice Visokog saveta za saradnju Srbije i Turske, jer te sednice uvek daju snažan zamajac saradnji u različitim oblastima.\nDvojica sagovornika su se saglasila da je i saradnja parlamenata Srbije i Turske značajna podrška razvoju bilateralnih odnosa. Oni su se takođe saglasili da je veoma važno da obe zemlje doprinose održavanju mira i stabilnosti u regionu, dodaje se u saopštenju.\nPredsednik Vučić sa ambasadorom Ruske Federacije\nPredsednik Srbije sastao se danas i sa ambasadorom Ruske Federacije u Srbiji Aleksandrom Bocan-Harčenkom. Sastanak je održan u zgradi Generalnog sekretarijata predsednika Republike.\nA što nebo niste zatvorili 1999?: Povodom zabrane preleta Lavrova oglasile se Bugarska i Severna Makedonija, vlasti u Crnoj Gori ćute\nDetalji susreta predsednika Vučića i ruskog ambasadora povodom otkazivanja posete Sergeja Lavrova\nAleksandar Vučić Aleksandar Bocan-Harčenko Faris Rumi Al Naimi Mustafa Sentop\nU ovoj oblasti Južne Afrike ostalo je vode za samo još nekoliko dana: Prognoze nisu dobre, građani strepe od „nultog dana"\nTramp pozdravio odluku Vrhovnog suda o abortusu: To je najveća pobeda života!\nUŽIVO Likvidiran ukrajinski ekstremista "Dušman" - Rusi otkrili skladište municije u Gorskom (FOTO/VIDEO)\nVimbldon se klanja Đokoviću, jednom porukom su rekli sve: Šest, na putu da bude i sedam! (FOTO)\nPucnjava u Budvi: Ranjen Kristijan Bulatović, policija traga za napadačem!\nPritisci sve jači! Fon der Lajen jasna: Srbija mora da se odluči


Mali plac na novim lokacijama u centru grada i Novom Zagrebu — HOME\nLokalne organske proizvode od sada mozete nabaviti srijedom u Centru Kaptol u Novoj Vesi i petkom u Supernovoj u Buzinu\nNakon brojnih ljetnih izdanja na otvorenom, jedinstvena mobilna trznica lokalnih organskih proizvoda malih proizvodjaca – Mali plac – seli na dvije nove lokacije. Tjedna zdrava nabavka domacih namirnica od sada ce se moci obaviti u strogom centru grada, ali i Novom Zagrebu.\nU jesensko-zimskoj sezoni Mali plac odrzavat ce se srijedom u Centru Kaptol u Novoj Vesi i petkom u Supernovoj u Buzinu u svom vec poznatom after-work terminu, od 15 do 19 sati. Na novim lokacijama nastavit ce tako svakoga tjedna okupljati vise od deset malih proizvodjaca koji prodaju prirodno uzgojene lokalne proizvode iz vlastite proizvodnje.\nMali plac u zadnjih je sest godina postao poznati gastronomski projekt, prvenstveno zahvaljujuci svom mobilnom karakteru te selekciji OPG-ova i lokalnih proizvoda koji dolaze iz poznatog izvora i proizvedeni su na odrziv, ekoloski način, kao i posebnom pristupu kojim potice direktnu interakciju proizvodjaca i potrosaca, bez posrednika i prekupaca.\nTako se na Malom placu mozete povezati s pravom hranom, ali i ljudima koji ju proizvode, a uz zdravu nabavku, mozete i popricati s malim proizvodjacima te iz prve ruke doznati sve sto vas zanima o proizvodima koje kupujete.\nNewer PostMali Food Hub #5: Sve sto trebate znati o kucnom kompostiranju\nOlder PostVrijeme je za najsarmantniju ljetnu (piknik) pricu u gradu


Mehaj: Komandosi KBS vežbaju sa turskim instruktorima kako bi se suprostavili neprijatelju - Kosovo Online\n4. Decembar 2021. • 18:29\nMinistar odbrane Armend Mehaj objavio je na Fejsbuku da "komandosi KBS treniraju sa turskim instruktorima kako bi se suprostavili neprijateljskim snagama".\nMehaj je naveo da "u cilju provere borbene taktike na otvorenim područjima i urbanim područjima, komandosi KBS nastavljaju izuzetno izazovnu obuku s instruktorima turskih snaga kako bi se suprotstavili neprijateljskim snagama".\n"Ove vežbe se izvode po najsavremenijoj praksi vojski zemalja članica NATO, gde komandosi dokazuju da su u potpunosti spremni da realizuju zaštitu suvereniteta i teritorijalnog integriteta naše zemlje, kao i efikasno učešće u multinacionalnim operativnim snagama", napisao je Mehaj.\nKBS Armend Mehaj Kosovo Turska\nJašari sa Kurtijem: KBS će postati moderna snaga spremna da brani Kosovo\nPremijer Kosova Aljbin Kurti primio je novoimenovanog komandanta Kosovskih bezbednosnih snaga (KBS) general-majora Baškima Jašarija koji je rekao da će učiniti sve da ispuni zajedničke ciljeve, da KBS postane moderna snaga koja je spremna da brani Kosovo i da doprinese globalnom miru i bezbednosti.\nKurti saopštio da će bivši komandant KBS biti predstavnik Kosova u RACVIAC-u\nSever Kosova među razlozima smene u KBS, čeka se stav SAD


Тончић: Примамљиво место за рад и живот | Пиротски управни округ\nPočetna / Vesti / Tončić: Primamljivo mesto za rad i život\nTončić: Primamljivo mesto za rad i život\nKoridor 10 prolazi kroz tri od četiri opštine koje čine Pirotski upravni okrug.\nZnačaj je ogroman sa više aspekata, počevši od lokalnog, jer se ovim putem omogućava brža i bezbednija komunikacija između samih opština Okruga. U regionalnom smislu put povezuje Okrug sa sa Nišavskim i omogućava brži i bezbedniji transport ljudi i robe, a u internacionalnom je od posebnog značaja jer povezuje Zapadnu Evropu sa istokom kontinenta.\nOvako u razgovoru za Danas načelnica Pirotskog upravnog okruga Dragana Tončić objašnjava benefite koje će Srbija, posebno njen jug imati kada bude završen Koridor 10.\nJedna od opština kroz koju prolazi deonica istočnog kraka Koridora 10 je pogranična opština Dimitrovgrad koja dosta očekuje od ove značajne investicije. Šta za Dimitrovgrad znači ova saobraćajnica, za građane, razvoj, nove investicije, zaposljavanje?\n– Dimitrovgrad kao pogranična opština Pirotskog upravnog okruga spada u devastirano područje Republike Srbije. Povezivanje sa Republikom Bugarskom auto putem koji prolazi kroz ovu opštinu smeštenu na samo desetak kilometara od granice, nemerljivog je značaja za građane Dimitrovgrada čije je većinsko stanovništvo bugarske nacionalnosti. Auto put otvara automatski i nove investicije a samim tim se utiče na smanjenje migracije stanovništva iz ove opštine.\nNajavljuje se dolazak novih investitora u Dimitrovgrad kako bi se zaustavila migracija stanovnika iz ove opstine.\n– Na ulazu u Dimitrovgrad iz pravca Pirota formirana je industrijska zona u kojoj je u skorije vreme najavljeno otvaranje nove fabrike koja će uposliti radno sposobno stanovništvo iz Dimitrovgrada sa evidencije Filijale Nacionalne službe za zapošljavanje. Time će se, verujem, sprečiti odlazak mladih radno sposobnih ljudi iz grada i okoline, a nova radna mesta će im omogućiti egzistencijalni opstanak u ovom gradu.\nDo sada su potencijalni ulagači uvek postavljali pitanja putne mreže. Koliko Koridor realno otvara perspektivu dolaska novih investitora?\n– Odustajanje od dolaska potencijalnih investitora kojima je jedan od najvažnijih uslova bio dobra putna infrastruktura eliminiše se izgradnjom Koridora.\nDalje, ostvarivanjem novih investicija Opština upošljava stanovništvo, ostvaruje prihode za poreze i doprinose, a investitorima omogućava pogodnost da u industrijskoj zoni proizvode i bude na korak do Evropske unije, jer je Bugarska njen član.\nOsim koristi u fazi izgradnje, priča se nastavlja i sa fazom eksploatacije auto puta kroz naplatne rampe, izgradnju pumpi sa restoranima, otvaranjem motela…\nŠta za Dimitrovgrad znači i budući gasovod i rekonstrukcija pruge?\n– Rekonstrukcija pruge koju najavljuje država je takođe još jedan korak ka boljem životu u ovoj rubnoj opštini. Transport robe i putnika će automatski biti u porastu jer je konkurentan putničkom saobraćaju. Gasifikacija i budući gasovod koji će proći kroz Dimitrovgrad omogućiće jeftinije i efikasnije grejanje i eksploataciju.\nVišestruka korist za region\n– Značaj izgradnje auto puta je višestruk, ne samo za opštinu Dimitrovgrad, već i za ceo region, zamajac je pokrenut, privreda bez ekonomije ne može, kao ni bez zdravstva, školstva, turizma, kvalitetne infrastrukture… Sve je to neophodno za održiv rast i razvoj, za skidanje teškog epiteta “najsiromašniji”. Jačanjem privrede i privrednog razvoja, razbićemo staru dogmu: što južnije, to tužnije. Približićemo naš kraj Evropi i Evropu nama. U budućnosti, verujem, biće ovo primamljivo mesto za život i rad na mapi Srbije – kaže načelnica Pirotskog upravnog okruga Dragana Tončić za Danas.


Kisić Tepavčevićeva reagovala povodom navoda da će se oduzimati deca koja se ne vakcinišu - 03.12.2020, Sputnik Srbija\nKisić Tepavčevićeva reagovala povodom navoda da će se oduzimati deca koja se ne vakcinišu\nMinistarstvo za rad, zapošljavanje, boračka i socijalna pitanja i ministarka Kisić Tepavčević oglasili su se nakon navoda o oduzimanju dece koja se ne vakcinišu. 03.12.2020, Sputnik Srbija\nvesti, darija kisić tepavčević\n© Tanjug / NIKOLA ANDJICMinistarka za rad, boračka i socijalna pitanja Darija Kisić Tepavčević i ministarka pravde Maja Popović\nMinistarstvo za rad, zapošljavanje, boračka i socijalna pitanja i ministarka Kisić Tepavčević oglasili su se nakon navoda o oduzimanju dece koja se ne vakcinišu.\nMinistarstvo je odbacilo kao netačne navode koji su se, kažu, pojavili na društvenim mrežama, da će centri za socijalni rad oduzimati decu roditeljima koji ne budu dozvolili vakcinaciju protiv kovida 19.\nU saopštenju Ministarstva dojavljenom Tanjugu apeluje se na sve da „ne šire takve lažne vesti“.\nNavode da širenje neproverenih i neutemeljenih objava izaziva uznemirenje javnosti, a posebno roditelja, budući da sadrže potpuno netačne i neistinite informacije o tome da ce centri za socijalni rad oduzimati decu onim roditeljima koji budu sprečavali vakcinaciju.\nDodaju da je uznemirenje javnosti posebno nedopustivo kada su svi u državi fokusirani na sprečavanje širenja epidemije kovid 19.\nDarija Kisić Tepavčević


Uslovi za ulazak u 12 država u kojima letuje najviše građana iz naše zemlje - Sandžak Haber - Sandžačke Internet Novine\nNaslovna Featured Istaknuto Uslovi za ulazak u 12 država u kojima letuje najviše građana iz...\nUslovi za ulazak u 12 država u kojima letuje najviše građana iz naše zemlje\nOdlazak na letovanje ove godine, po svemu sudeći, biće jednostavniji nego prošlog leta, jer su države koje tradicionalno posećuje najviše građana Srbije uglavnom ublažile uslove za dolazak turista. Neke od njih, poput Crne Gore, Albanije i Slovenije, dozvoljavaju ulazak građanima Srbije bez posebnih uslova, dok je u ostale zemlje, izuzev Egipta, moguće ući uz dokaz o vakcinaciji ili preležanoj infekciji kovid-19.\nDržavama koje dozvoljavaju ulazak vakcinisanim građanima Srbije pridružila se i Španija, koja prihvata sve vakcine osim Sputnjika V, uz uslov da je od revakcinacije prošlo 14 dana. U Španiju mogu da putuju i građani Srbije koji nisu vakcinisani ukoliko prilože negativan PCR ili antigenski test, ne stariji od 48 sati, kao i uz potvrdu o preležanom kovidu u poslednjih 180 dana, objavilo je Ministarstvo zdravlja Španije.\nDeci do 12 godina nije potreban negativan PCR ili antigenski test, niti potvrda o preležanom kovidu, ali moraju da poseduju QR kod. Svi putnici, pre ulaska u Španiju, moraju da popune obrazac zdravstvene kontrole putem internet adrese www.spth.gob.es ili putem besplatne aplikacije SPAIN TRAVEL HEALTH-SpTH.\nZa razliku od Španije, Francuska ne dozvoljava ulazak u zemlju onima koji su preležali infekciju kovid-19 ukoliko ne prilože negativan PCR ili antigenski test, ne stariji od 72 sata. Negativan PCR ili antigenski test obavezan je i za državljane Srbije koji se nisu vakcinisali ili su se vakcinisali vakcinama Sinofarm i Sputnjik V, kao i za decu stariju od 11 godina.\nGrađanima Srbije koji su vakcinisani vakcinama Fajzer ili AstraZeneka priznaje se dokaz o izvršenoj vakcinaciji, uz uslov da je prošlo najmanje 14 dana od revakcinacije. Bitno je napomenuti i da su svi putnici dužni da pri ulasku na francusku teritoriju imaju popunjen obrazac – potvrdu o međunarodnom putovanju.\nUlazak vakcinisanim putnicima dozvolio i Egipat Uslove za ulazak u zemlju ublažio je i Egipat, u koji od 24. juna mogu da uđu i putnici koji su vakcinisani sa obe doze bilo koje vakcine, uz uslov da je od revakcinacije prošlo najmanje 14 dana. Negativan PCR test nije potreban ukoliko putnik poseduje sertifikat o izvršenoj vakcinaciji protiv kovida-19 sa validnim QR kodom, a Egipat priznaje vakcine Fajzer, AstraZeneka, Sinofarm, Sputnjik V i Moderna.\nUlazak u Grčku bez negativnog PCR ili antigenskog testa dozvoljen je svim građanima Srbije koji su vakcinisani sa obe doze bilo koje vakcine, uz uslov da je od revakcinacije prošlo najmanje 14 dana, kao i onima koji imaju dokaz da su preležali kovid-19 u periodu od 30 dana do najviše šest meseci pre datuma ulaska u Grčku.\nZa razliku od Grčke, Turska dozvoljava ulazak bez testiranja svim maloletnim osobama koje dolaze u pratnji vakcinisanih roditelja, uz uslov da je od revakcinacije prošlo najmanje 14 dana. U Tunisu negativan PCR test nije potreban za decu do dvanaest godina, dok je u Bugarskoj starosna granica za ulazak bez testa pet godina.\nDržavljani Srbije od 1. jula više ne mogu da uđu u Hrvatsku bez ograničenja, a novi propisi za ulazak biće na snazi najmanje do 15. jula, objavljeno je na zvaničnom sajtu Štaba civilne zaštite Hrvatske. Prema toj odluci, ulazak u Hrvatsku bez negativnog PCR ili antigenskog testa dozvoljen je svim građanima Srbije koji su vakcinisani sa obe doze bilo koje vakcine, uz uslov da je od revakcinacije prošlo najmanje 14 dana.\nU Hrvatsku mogu da uđu i državljani Srbije koji su preležali kovid-19 u periodu od 11 dana do šest meseci pre ulaska u Hrvatsku. Preležana infekcija dokazuje se pozitivnim PCR ili antigenskim testom, a priznaje se i lekarsko uverenje o preležanom kovidu-19.\nGrađani Srbije koji nisu vakcinisani ili nemaju dokaz o preležanoj infekciji omogućen je ulazak u Hrvatsku ukoliko prilože negativan PCR test koji nije stariji od 72 sata ili brzi antigenski test, ne stariji od 48 sati. Deca mlađa od 12 godina koja putuju u pratnji roditelja ili staratelja izuzeta su od obaveze predočenja negativnog rezultata testa ili samoizolacije ukoliko roditelji ili staratelji ispunjavaju uslove za ulazak u Hrvatsku.\nSlovenija ukinula ograničenja za građane Srbije Državljani Srbije mogu da putuju u Sloveniju bez određivanja karantina i posedovanja testova, ukoliko prilože dokaz da su pre ulaska u tu državu najmanje pet dana neprekidno boravili u Srbiji ili nekoj drugoj zemlji sa zelene liste epidemiološki sigurnih država. Kako su za portal N1 objasnili u Ambasadi Slovenije u Beogradu, dokaz da je osoba pre ulaska u Sloveniju najmanje pet dana neprekidno boravila u državi koja nije na crvenoj ili tamnocrvenoj listi mogu biti pečati u pasošu.\nVažno je napomenuti da je po povratku u Srbiju iz svih država osim iz Albanije, Crne Gore, Bosne i Hercegovine, Hrvatske, Bugarske i Severne Makedonije neophodno imati PCR test ne stariji od 48 sati. U protivnom se izriče mera karantina u kućnim uslovima u trajanju od deset dana. Navedeno se, kako piše na sajtu Ministarstva spoljnih poslova Srbije, ne primenjuje na lica koja su potpuno vakcinisana (za Astrazeneku je dovoljna samo jedna doza) u Srbiji, kao i na one koji imaju potvrdu da su preležali kovid-19 u periodu od 14 dana do šest meseci pre datuma povratka sa putovanja.\nSledeći tekstStabilno stanje povređenih u nezgodi kod kasarne u Novom Pazaru


Specificnosti Bosne i Hercegovine u okviru Pakta za stabilnost Jugoistocne Evrope\nAko je integracija u okviru Pakta osnovni cilj i uslov za prijem u evropske integracije, Pakt o stabilnosti Jugoistocne Evrope trazi od BiH da se, prije svega, integrise u okviru sebe same. Jer, BiH se u okviru Pakta ne moze ponasati kao skup nacionalno odvojenih i medjusobno suprotstavljenih dijelova. Zbog svoje razjedinjenosti BiH jos nije primljena ni u Vijece Evrope. Evropski standardi, kojim drzave Evrope prenose dio svog suvereniteta na zajednicke organe, ne odgovaraju nacionalnim vodjama u BiH koji ne zele zajednicke standarde cak ni unutar njihove zajednicke drzave jer, navodno, ugrozavaju suverenitet i drzavnost njihovih, nacionalno odvojenih, unutrasnjih teritorijalnih jedinica, a kamoli da prihvate novo poimanje drzavnog suvereniteta, proisteklo stvaranjem sirih integracija u Evropi i svijetu. Takav stav i postojeca razjedinjenost BiH ne moze biti faktor stabilnosti u Jugoistocnoj Evropi.\nPrilikom odrzavanja samita, predsjednik SAD Klinton posebno je nasao za potrebno da clanovima Predsjednistva BiH skrene paznju na neophodnost vodjenja jedinstvene drzavne politike. Na tome stalno insistiraju faktori medjunarodne zajednice, ali moze se uociti da se sve odvija po starom, da se i dalje kod vladajucih struktura ispoljavaju tri etno-nacionalne unutrasnje i tri spoljne politike.\nSto se tice odnosa sa susjedima, cinjenica je da Dejtonski mirovni sporazum predvidja uspostavljanje specijalnih paralelnih odnosa RS sa SRJ i Federacije BiH sa Hrvatskom, ali ti odnosi treba da proizlaze iz medjudrzavnih odnosa tih zemalja sa drzavom BiH, koje, shodno intencijama medjunarodne zajednice i Pakta za stabilnost, treba unapredjivati, a ne da odnose sa njenim dijelovima razvijaju na stetu te drzave kao cjeline. Inace, u poslednje vrijeme sporazum o specijalnim paralelnim odnosima SRJ i RS najvecim dijelom ne funkcionise, sto je posljedica sveukupnog zaostravanja odnosa koji su na najnizem nivou od Dejtona do danas, sto nanosi stetu i SRJ i RS, narocito na ekonomskom planu. To nije dobro ni za BiH u cjelini, s tim da njoj odgovaraju odnosi koji ne ugrozavaju njenu cjelovitost. Novi rezim u Hrvatskoj nagovjestava reviziju njihovih specijalnih paralelnih odnosa sa Federacijom BiH i uspostavljanje kvalitetno novih odnosa na ravnopravnoj osnovi sa BiH u cjelini.\nMedjunarodna zajednica, rijesena da BiH cim prije dobije atribute jedinstvene drzave, podstice proces njene institucionalizacije koji joj daje takvo svojstvo (jedinstvena granicna sluzba, jedinstveni pasos bez navodjenja entiteta, jedinstvena carinska tarifa i dr.). Ovakvim mjerama SRJ i Hrvatska ce u regulisanju i razvoju odnosa, umjesto odgovarajuceg entiteta, za partnera imati drzavu BiH, cime se smanjuje njihov negativni uticaj na te entitete.\nDakle, integrisana BiH, u integracijama drzava Jugoistocne Evrope, da bi usli u evropske integracije.\nDrugo, medjunarodna zajednica je odlucna da BiH ostane po svaku cijenu. Racuna se da je do sada utrosila oko 70 milijardi dolara za odrzavanje svojih vojnih i policijskih snaga i raznih medjunarodnih organizacija u BiH, kao i za ekonomsku pomoc. Svi indikatori ukazuju da ce BiH i dalje biti u centru njene paznje. Nije slucajno Sarajevo odabrano za odrzavanje osnivackog samita Pakta za stabilnost. Takav odnos prema BiH proizlazi iz strateskog koncepta za postizanje stabilnosti na nasim prostorima stvaranjem ravnoteze medju novostvorenim drzavama bivse Jugoslavije i uspostavljanjem vojnog balansa i to na nizem nivou izmedju SRJ, Hrvatske i BiH, tako da nijedna od njih ne preraste u silu koja bi u buducnosti mogla biti prijetnja drugim i time ponovo ugroziti mir na Balkanu. To znaci – nema prosirenja Srbije, nema prosirenja Hrvatske, na racun BiH, nema trgovine, kako to neki zagovaraju, da se za Kosovo izvrsi kompenzacija prikljucenjem RS Srbiji, odnosno SRJ. Kao i medjunarodna zajednica, Pakt za stabilnost polazi od dva kljucna aksioma danasnjice – nepromjenljivosti postojecih drzavnih granica i univerzalnosti ljudskih prava. Valjda ce se na tim osnovama rijesiti i pitanje Kosova, sto svakako odgovara i BiH, jer jedino na tim principima ona moze opstati.\nTrece, Pakt za stabilnost zasniva bezbjednost u regionu stvaranjem i razvijanjem miroljubivih dobrosusjedskih odnosa i medjusobnog povjerenja. Nema prijetnje i koriscenja sile. U deklaraciji se NATO ne pominje. Medjutim, pri tom imamo cinjenicu da je NATO, kada je otpao strateski cilj odrzavanja strateske ravnoteze u Evropi i kada je prosirio svoje angazovanje izvan dotadasnjeg geopolitickog podrucja, prenio svoju paznju sa Centralne Evrope u Jugoistocnu Evropu i tu locirao znatne snage. Znaci, postizanje bezbjednosti razvijajuci dobrosusjedske odnose, uz cinjenicu postojanja NATO kisobrana nad Jugoistocnom Evropom. U tom sklopu, zeljeli to ili ne, snage NATO-a u BiH (ocitovane u SFOR-u kojim komanduje) danas predstavljaju njenu fizicku bezbjednost. BiH je time i vezana za tu alijansu i da nije njenih snaga vjerovatno je da bi moglo doci i do obnove oruzanih konflikata. Imajuci to u vidu, prevashodno pod pritiskom medjunarodne zajednice, BiH je na samitu Pakta prihvatila da smanji svoj vojni budzet za 15% u 1999, kao i za 15% u 2000. godini, i za toliko smanji i broj vojnika, a samit je pozvao i ostale zemlje regiona da slijede njen primjer i da time dobijena finansijska sredstva preusmjere u razvoj privrede.\nZa razliku od BiH, SRJ se nalazi u drugom polozaju. Naime, sve zemlje Jugoistocne Evrope, izuzev SRJ, clanice su NATO-a ili su vezane za tu alijansu »Partnerstvom za mir« ili drugim vezama, cime svakako NATO i njegova vodeca zemlja SAD, nastoji istisnuti uticaj Rusije sa tog podrucja, s tim da se ne poremete njihovi partnerski odnosi na svjetskom planu. SRJ, odnosno Srbija, sa neprijateljskim odnosom prema NATO, prakticno se nalazi u okruzenju. Ako SRJ, koja inace zauzima centralni polozaj na Balkanu, zeli da se oslobodi takvog polozaja, bilo bi logicno da se, prije svega, ukljuci u Pakt za stabilnost Jugoistocne Evrope ispunjavajuci za to potrebne uslove, jer je to put i za njeno ukljucivanje u evropske integracije i sire. To je u interesu i BiH.


FEMIBION 2 28 tableta+28 kapsula\nFemibion® 2 vam obezbeđuje dovoljno folata u formi folne kiseline i Metafolina®. Sadrži i druge brižno odabrane sastojke od kojih posebno izdvajamo lutein koji udružen sa omega 3-masnim kiselinama doprinosi normalnom rastu\ni razvoju ploda, kao i intelektualnim, motoričkim i kognitivnim sposobnostima deteta.\n- Metafolin® (L-metilfolat), aktivni oblik folata, koji organizam odmah može da koristi\n- Vitamin B12 neophodan za optimalno delovanje folata\n- Vitamine B1, B2, B6, C i E kao i jod koji održavaju zdrav tok trudnoće i pravilan razvoj ploda\n- DHA, aktivni oblik omega-3 masnih kiselina, značajan za pravilan razvoj mozga, vida, motornih i intelektulanih sposobnosti ploda i bebe Tokom trudnoće povećava se potreba za folatima. Folna kiselina predstavlja neaktivan oblik koji organizam može da koristi tek kada je enzimi pretvore u biološki aktivan oblik, metilfolat (Metafo-lin).Svaka druga žena ne može u potpunosti da pretvara folnu kiselinu u aktivan oblik.\n- Sprečava nepravilnosti u formiranju neuralne cevi + smanjenje rizika za pojavu urodjenih srčanih mana\n- Smanjenje rizika za nastanak urodjenih deformacija urogenitalnog sistema smanjenje broja spontanih pobačaja.\n- Nedostatak joda tokom trudnoće predstavlja jedan od uzroka nastanka mentalne zaostalosti i cerebralne paralize.\nVitamin B12 – neophodan je za optimalno delovanje folata.\nOmega-3 nezasićene masne kiseline – potrebne za pravilan rast i razvoj fetusa i deteta\n- Ne uzimati više nego što je preporučeno.\n- Čuvati na suvom mestu na temperaturi do 25° C.\n- Dodaci ishrani se ne mogu koristi kao zamena za raznovrsnu ishranu.\nOGESTAN kapsule 30x Preparati za trudnice i dojilje\nOgestan je dodatak ishrani koji sadrži mikronutrijente neophodne tokom perioda trudnoće i dojenja...


Jelena Radovanović, Author at - Stranica 13 od 13\n20.01.2017. Jelena Radovanović Društvo Ostavi komentar\n19.01.2017. Jelena Radovanović Politika Ostavi komentar\n28.11.2016. Jelena Radovanović Politika Ostavi komentar\n09.11.2016. Jelena Radovanović Kultura Ostavi komentar\n19.10.2016. Jelena Radovanović Ekonomija Ostavi komentar\n05.10.2016. Jelena Radovanović Društvo Ostavi komentar


SportDC - Vesti - Prva liga RS - Frganja asistencijama obeležio sezonu\nPetak, 21.02.2020 11:19\n26.05.2019 Slaviša Vukašinović\nIako je tek nedavno napunio devetnaest godina iza Milenka Frganje je zavidna košarkaška karijera, Prošao je sve omadinske pogone Varde HE ,debitovao za prvi tim sa petnaest godina, dok su još Višegrađani bili članovi Premijer bh lige.\nU nedavno završenom prvenstvu Prve lige Republike Srpske , Frganja je nagrađen laskavim priznanjem. Daroviti plej proglašen je najboljim asistentom lige sa ukupno 130 asistencija, što je bilo 6,5 po utakmici. Svakako da se ovom mladom i darovitim košarkašu predviđa blistava karijera.\n-Svaka pohvala i uspeh godi, nije bilo baš lako biti najbolji, u veoma jakoj konkuenciji prvoligaškog košarkaškog karavana Republike Srpske. U svakoj utakmici dajem maksimum i nije ovo samo moja zasluga, ovo su zaslužili i moji saigrači, Imamo kvalitetan mlad tim i verujrmo da neće proći puno vremena da Varda HE ponovo bude na staroj stazi upseha-, stiče Frganja\nNjegovi dobri nastupi nisu ostali nezapaženi ,skrenuo je pažnju i za njega je zainteresovano nekoliko premijerligaških klubova .\n- Sada sam trenutno na odmoru ,istina je da ima ponuda, ali nisam još nikome ništa obećao ,ima dovoljno vremena. Moje je da treniram igram i još napredujem ,imam odlične uslove u Višegradu ,moj klub mi je omogućio da ostvarim sve što sam do sada postigao, prvo ću razgovarati sa čelnicima Varde HE .Naravno svako želi bolje i više i nadam se da ću jednog dana ostvariti snove i zaigrati u jednom od velikih klubova,to je uglavnom želja svakog mladog košarkaša, zaključio je mladi i daroviti Milenko Frganja\nPrva liga RS Muškarci Prva liga RS Varda HE Bosna i Hercegovina Republika Srpska Višegrad


Čovjek unese sedmično plastike u težini jedne kreditne kartice\nDanas sunčano sa temperaturom do 20 stepeni\nNajavljena sjednica Predsjedništva BiH\nProsječna osoba mogla bi da unese do pet grama plastike sedmično, što je težina jedne kreditne kartice, pokazuje izveštaj koji je naručio Svjetski fond za prirodu (WWF) od australijskog univerziteta Newcastle.\nPrema rezultatima izvještaja koji obuhvata 50 studija o ljudskom unošenju plastike, svaki čovjek pojede blizu 2.000 mikro-komada ili čestica plastike svake sedmice, odnosno 250 grama godišnje.\nVoda kao izvor plastike koja se unese\nRanije studije pokazale su da ljudi pojedu ili udišu oblake plastičnih čestica svake godine, ali izazov za australijske istraživače bio je da procjene težinu unijete plastike.\n“Dok raste svijest od postojanju mikroplastičnih čestica i njihovom uticaju na okolinu ova studija prvi put daje tačan proračun stope unosa tih čestica što će doprinijeti da se vide potencijalni toksikološki rizici za ljude”, rekao je Thava Palanisami, profesor na Univerzitetu Newcastle.\nPrema jednoj kanadskoj studiji objavljenoj 5. juna zasnovanoj na način života prosječnog Amerikanca, jedan odrastao čovjek pojede do 52.000 mikročestica plastike godišnje, na šta se dodaje dodatnih 90.000 čestica ako isključivo pije flaširanu vodu, ili 4.000 ako pije vodu iz česme.\nAko se uzme u obzir zagađenje vazduha, znači udisanje ta cifra prelazi na 121.000 mikročestica godišnje. Ta procjena zavisi pojedinačno od načina života, mjesta gdje se živi dodaje se u toj studiji koja je objavljena u časopisu “Environmental Science and Technology”.\n“Za WWF to je znak za uzbunu za vlade, plastika ne zagađuje samo naše rijeke i okeane ne ubija samo pomorski život već se nalazi u svakom od nas”, rekao je Marco Lambertini, generalni direktor WWF Internationala u saopštenju.\nOn je rekao da je potencijalni negativan uticaj plastike na ljudsko zdravlje svjetski problem koji može da bude riješen samo ako se svijet usmjeri na izvore zagađenja.\n“Ako ne želimo plastiku u našem organizmu treba zaustaviti milione tona koji i dalje završavaju u prirodi svake godine”, rekao je Lambertini.\nOn je rekao da treba da se djeluje na nivou vlada, kompanija i potrošača i da se usvoji svjetski ugovor protiv zagađenja okeana.\nMikroplastične čestice koje nastaju od razlaganja različitih proizvoda kao što su sintetička odjeća, gume, kontaktna sočiva sada se nalaze svuda na planeti, od najviših glečera do podvodnih dolina, navodi AFP.


Albanija: ERE uskratio licencu za snabdevanje gasom kompaniji Albpetrol\nAlbanska Regulatorna agencija za energetiku, ERE, odlučila je da odbaci zahtev državne naftne kompanije Albpetrol za izdavanje licence za delatnost snabdevanja prirodnim gasom. U odluci ERE navodi se da Albpetrol nije podneo potrebnu dokumentaciju.\nAlbpetrol je ranije zatražio licencu za delatnost snabdevanja gasom na period od 10 godina, a ERE je postupak licenciranja pokrenuo u maju ove godine.\nDokumentacija koju je Albpetrol trebao da podnese uključuju potvrdu nadležnih organa da protiv odgovornih lica i direktora kompanije ne postoji pravosnažna presuda za krivično delo; podatke o organizacionoj i administrativnoj strukturi kompanije i spisak osoblja u skladu sa delatnošću za koju se traži licenca; dokumentaciju koja prikazuje vlasništvo ili pravo nad imovinom koja je od značaja za izvršenje obaveza po osnovu tražene licence; ekološke dozvole i odobrenja; i potvrde nadležnih organa o izmirenju fiskalnih i socijalnih obaveza, navodi ERE.\nERE je takođe zatražio da Albpetrol podnese poslovni plan koji uključuje analizu troškova i koristi, kao i troškove odlaganja opreme i sanacije životne sredine po završetku aktivnosti i podatke o prosečnoj projektovanoj količini prirodnog gasa, izraženoj u milionima Nm3, za godišnju isporuku.\nERE je u julu poslao drugi zahtev Albpetrolu da dostavi potrebnu dokumentaciju, ali kompanija nije preduzela potrebne korake, zbog čega je ERE odbacio zahtev kompanije za izdavanje dozvole za snabdevanje prirodnim gasom.


Skot: Ne očekujem značajne promene u odnosu SAD i Srbije - Sputnjik Srbija\n10:02 26 Februar 2020\n11:02 09.11.2016 (osveženo 12:32 10.11.2016) Preuzmite kraći link\nAmerička spoljna politika zasniva se na nacionalnim interesima i zato ne očekujem da će se ona značajno promeniti prema Srbiji, poručio je danas američki ambasador u našoj zemlji Kajl Skot.\nGostujući na RTS-u, Skot je podsetio i da se budući američki predsednički Donald Tramp nije preterano izjašnjavao o odnosima sa Srbijom u svojoj predizbornoj kampanji.\nNa pitanje da li se očekuju promene u spoljnoj politici SAD, Skot je odgovorio da je to logično pitanje, ali da nema odgovor na njega.\n„Moramo da vidimo kako će proći ovaj prelazni period od obećanja u kampanji do formalnih izvedbi. Takođe, treba da vidimo i koga će (Tramp) da angažuje kao svoje najbliže ljude i ministre. To ćemo videti narednih meseci“, rekao je Skot.\nNa konstataciju da su rezultati izbora iznenadili brojne eksperte, američki ambasador je istakao da je to potvrda demokratije, „jer eksperata je nekoliko stotina, a milioni su glasača“.\nOn je ukazao na činjenicu da je Tramp pobedio čak i u saveznim državama za koje su analitičari smatrali da u njima nema nikakve šanse, što je objasnio nezadovoljstvom Amerikanaca aktuelnom politikom.\n„Iskoristio je nezadovoljstvo mnogih Amerikanaca, posebno među radničkom klasom i industrijalcima, koji su se osećali zapostavljeno prethodnih sedam godina“, rekao je Skot.\nOn je dodao da su rezultati izbora poruka građana da žele promene, a kojima je Tramp obećao drugačiju sliku države.\n„Žele bolji život, da učestvuju u ekonomskom rastu svoje države, da se osećaju ekonomski sigurnije i da su sigurni u budućnost svoje dece“, rekao je Skot.\nAmerički ambasador je dodao i da je u tom društvu stvoren veliki jaz među različitim slojevima društva, ali da su ankete pokazale da svi žele ujedinjenju naciju.\n„Verujem da je mudrim potezima moguće prevazići taj jaz“, rekao je Skot.\nSkot je ocenio da su se građani nadali pobedi nekoga ko nije iz političkog establišmenta i da Trampov uspeh delom leži i u tome što on nije tradicionalni političar.\n„Kako će voditi zemlju pokazaće se narednih meseci“, zaključio je Skot.\npredsednički izbori u SAD, Kajl Skot, Donald Tramp, SAD, Srbija\n10:01 „Aligatori“ na nebu: Helikopteri Ka-52 gađali konvoj uslovnog protivnika /video/


Počela primena digitalnog kovid sertifikata EU - Progovori o pregovorima\nU Evropskoj uniji 1. jula je počela primena digitalnog kovid sertifikata čiji je cilj slobodno i sigurno putovanje unutar Unije tokom pandemije korona virusa.\nPotvrde o vakcinaciji protiv kovida-19, stečenom imunitetu nakon preležane bolesti ili negativnom testu već su ranije počeli da izdaju 21 članica Unije, Norveška, Island i Lihtenštajn, a danas će im se pridružiti još pet zemalja EU, saopštila je Evropska komisija.\nIrska je jedina zemlja koja nije spremna za primenu, zbog nedavnog sajber napada na zdravstveni servis, a očekuje se da će početi da izdaje potvrde sredinom jula.\nPozdravljajući početak primene digitalnog kovid sertifikata predsednica Evropske komisije Ursula fon der Lajen je rekla da je velika većina država članica već povezana na sistem i da je spremna da izdaje i overava potvrde, kao i da je već izdato više od 200 miliona potvrda.\n"Evropska unija brine o svojim građanima. Digitalna potvrda EU o kovidu je simbol otvorene i sigurne Evrope koja se oprezno otvara stavljajući na prvo mesto zaštitu zdravlja svojih građana", rekla je Fon der Lajen.\nDigitalni kovid sertifikat je besplatan i dostupan na svim službenim jezicima EU, u digitalnoj i papirnoj formi.\nPrema novim propisima, države članice ne smeju nametati dodatna ograničenja putovanja, poput karantina, nosiocima digitalne potvrde EU o kovidu, osim ako su ona nužna i srazmerna radi zaštite javnog zdravlja.\nČlanice EU moraju da prihvate sertifikate za vakcine koje je odobrila Evropska agencija za lekove, a mogu da odluče da priznaju i druge vakcine.\nKomisija se obavezala da će obezbediti 100 miliona evra kako bi članice svojim građanima obezbedile pristupačno testiranje na kovid-19.


15:31h POSLEDNJA FOTOGRAFIJA NA INSTAGRAMU KAO ZLOSLUTNICA Poginula organizatorka Kuće od srca pre smrti objavila crno-belu sliku (FOTO)\nandrej mlakar\t 04.03.2021. 19:20h 20:21h\nEvropska unija pre pandemije koronavirusa izgledala je koliko toliko kompaktno i uređeno. Međutim Bregzi, a onda i pandemija učinili su da sve slabosti izbiju na površinu. Od uređenosti, dobili smo haos, dezorganizaciju, a od solidarnosti i jedinstva članica nije ostalo ništa.\nU martu prošle godine kada je krenula pandemija i totalno zaključavanje male članice EU ostale su prepuštene same sebi. Nije bilo medicinskog materijala, maski, zaštitne opreme.. Svako je počeo da se snalazi na svoj način. Iako je Evropska komisija govorila da su to trenutni problemi koji će biti otklonjeni ispalo je drugačije. Kada se na sve to dovezala i vakcinacija, a pre svega neostatak cepiva i loša organizacija oko distribucije i masovne vakcinacije, dezorganizacija je postala potpuna.\nNeke članice EU uprkos jedinstvenoj mreži nabavke poput Slovačke, Mađarske, Hrvatske krenuli su samoinicijativno da nabavljaju vakcine. Čekanja nije bilo, a sve to još više je produbilo nepoverenje u birselsku administraciju, koje je postalo sve dublje, jer jedno je bilo šta se priča u kancelarijama, a drugo šta se zapravo dešava na terenu.\nDa li će pandemija koronavirusa uticati na EU, da opstane onakva kakva je sad ili je uprkos svim izazovima njen raspad neminovan. Odogovor na ova pitanja pokušali smo da dobijemo od dvoje sagovornika Kurira Darka Obradovića iz Instituta za nacionalnu i međunarodnu bezbednost i narodnog poslanika Ilije Životića, koji su upućenih u ovu problematiku.\n"Deluje neverovatno da savez najsavremenijih država na svetu i uz ogromna finansijska sredstva nije bio u stanju da obezbedi dovoljan broj vakcina. Pojedini evropski lideri gromoglasno su optužili strategiju Evropske Komisije da je suviše birokratizovana, ograničavajuća i spora. Izbijanje pandemije Kovid -19 zatekla je ceo svet nespremnim, zbog ne pravovremene podele informacija iz Kine. Naglo izbijanje krize pokazalo je da je odgovor EU bio poprilično neorganizovan, države su se povukle u svoje nacionalne granice, a sistem odgovora na krizu je pokazao znatne manjakovasti pre svega sa stanovišta kritičnog snabdevanja. I ostavlja nam pitanja šta bi se dogodilo da je došlo do nekog kompleksnijeg biološkog napada. EU birokratija se u novonastalim okolnostima pokazala vrlo sporom i neagilnom u donošenju brzih, efektivnih i prihvatljivih odluka za sve članice. Svemu tome treba dodati da su prve dve registrovane vakcine proizvedene od strane EU + V elika Britanija+USA, i pored toga distribucija se odvija dosta sporo ili nikako među članicama EU. Defintivno je vreme da se EU reformiše u pravcu federalizacije, što je i lekcija iz ove pandemije. Nerealno je očekivati raspad EU usled krize u distribicuji vakcina, jer članstvo u EU garantuje mnoge pogodnosti za države članice i njihove građane, usled toga ne postoji opravdan interes da se ide na razbijanje EU iznutra. Sa druge strane EU je jako rezervisana za nabavku vakcina od strane Rusije i Kine, jer ne želi da pravi političke ustupuke u zamenu za isporuku vakcina. EU kao sistem je uspostavljen da ujedinjuje evropske države oko zajedničkih interesa i vrednosti uz neometan protok ljudi, roba i kapitala. Upravo zahvaljujući izvornim temeljima EU, države zadržavaju svoju suverenost u mnogim pitanjima, a jedno od njih je i zdravstvo koje nije regulisano od strane Evropske Komisije. Samim tim države članice su odgovorne kako će organizovati svoj zdravstveni sistem pa i nabavku vakcina. Već sada smo svedoci da je Mađarska odobrila upotrebu kineske vakcine, bez mnogo čekanja na odluke Evropske Komisije, za to vreme Hrvatska nabavlja ruske vakcine. Očekivano je da će i ostale članice individualno odlučivati o nabavci vakcina, i još jednom se pokazalo da birokratizacija parališe sistem u kriznim situacijama. Što je otvorilo prostor da se Kina od krivca afirmiše u spasioca kako tokom isporuke opreme, tako i sa isporukama vakcina. U hladnoratovskom vakcinaškom ratu ne zaostaje ni Rusija, koja sa svega 5 miliona vakcinisanih stanovnika, ipak nastoji da svoju vakcinu proda i isporuči članicama EU.\nS druge strane Doc.dr Ilija Životić narodni poslanik SPAS - a kaže da je nažalost izbijanje pandemije virusa Korona prikazalo veliki broj slabosti EU.\n"Pre svega u komunikaciji članica sa Briselom kao i u ostalim segmentima kriznog komuniciranja. Ali i najavom uvođenja kovid pasoša što je u direktnoj suprotnosti sa jednim od osnovnih načela EU a to je sloboda kretanja. Unija je, iako pre pandemije posvećena zdravstvu, gde je mora se priznati dosta doprinela Republici Srbiji omogućavanjem značajnih sredstava za renoviranje zdravstvenih ustanova, nabavku vozila i opreme pokazala da je spremna za unutrašnje promene jer jedno je delovanje u mirnoj i stabilnoj situaciji, a sasvim drugo u kriznim situacijama gde su očekivanja građana upravo i najveća.\nKasnila je administracija u Briselu sa reagovanjem na početku krize kada su se Italijani osetili ostavljenima na cedilu, a kasnila je i sa organizacijom nabavke vakcina. Slično kao i sa migrantskom krizom koja je pokazala ne samo velike razlike u stavovima država članica prema tom pitanju, već je došlo do dijametralono različitog postupanja na terenu prema migrantima, jedina preostala nit oko koje se i dalje drže sve članice su finansije odnosno ekonomija i slobodna trgovina.Uostalom oko te ideje prve članice su se i okupile formirajući Evropsku Ekonomsku Zajednicu. Upravo zahvaljujući tome su i opredeljena velika sredstva za savladavanje ekonomskih posledica krize a koja će članicama biti dostupna u narednim godinama. Međutim, virus i dalje caruje kontinentom, sve veći je broj ozbiljnih slučajeva i nažalost sve više preminulih a države članice svesne da je kriza izuzetno ozbiljna, kreću u potragu za vakcinama pokušavajući da sklope bilateralne državne sporazume sa Rusijom i Kinom oko nabavke vakcina. I tu treba biti potpuno iskren i bez lažne skromnosti reći da su se na takav potez odlučile gledajući u Srbiju koja je upravo zbog odličnih bilateralnih odnosa sa Rusijom i Kinom obezbedila milionske količine vakcina za svoje građane ne oslanjajući se previše na program Kovaks čime je naša država pokazala odgovornost i odlično predviđanje razvoja situacije oko nabavki vakcina. Što je samo nastavak odlično odrađenog posla nabavke respiratora.Pri tome, treba napomenuti da je Srbija donirala vakcine državama regiona Makedoniji, Crnoj Gori i BiH iako su u prošlosti iz ovih država stizale izjave i postupci koji nisu uvek bili u duhu dobrosusedskih odnosa stavljajući humanirarnost a ne dnevno-političke igre u prvi plan pružajući ruku prijateljstva po ko zna koji put. Sve ovo je bilo moguće izvesti zahvaljujući upravo činjenici da Srbija nije član ni jednog vojnog bloka, da vodi nezavisnu politiku isključivo vodeći se svojim nacionalnim a ne interesima nekog od stranih centara moći".\nORBAN PORUČIO EVROPSKOJ NARODNOJ PARTIJI: Vi se bavite unutrašnjim igrama dok se Evropa bori protiv korone\nŠEFICA EU POZDRAVILA BAJDENA: Vreme je da EU i SAD ponovo postanu globalni lideri, Evropa je spremna za izazove\nPOSLE POVRATKA IZ MOSKVE BORELJ OKRENUO PLOČU: Rusija odbila dijalog sa EU, neka članice odluče šta dalje, u opticaju i sankcije\nHAJKO MAS EKSKLUZIVNO ZA KURIR: Uslov za ulazak Srbije u EU je rešavanje kosovskog pitanja\nDarko ObradovićIlija ŽivotićEUpandemijakoronavirusvakcinacijaraspad\nPOSLEDNJE FOTOGRAFIJA NA INSTAGRAMU KAO ZLOSUTNICA Poginula organizatorka Kuće od snova pre smrti objavila crno-belu sliku (FOTO)


Sedeljke štampane se rade u sopstvenoj prizvodnji, punjene su sunđerom, pogodne su za ugostiteljstvo i rade se za stolice, baštenske fotelje i dvosede u boji i od materijala po Vašoj želji. Moguća izrada logotipa u vezu ili štampi.\nSedeljke štampane se rade u sopstvenoj proizvodnji i mogu biti dobar reklamni materijal ili se u štampi na njima može izraditi neki željeni detalj koji će dodatno osvežiti i ulepšati ove sedeljke. Izrada štampe moguća je u 6 boja pa tako možete lako da istaknete željeni detalj ili svoju reklamu.\nKako su sedeljke štampane namenjene za oblaganje baštanskog nameštaja, kao što su stolice, fotelje ili dvosedi radimo ih po Vašoj specifikaciji da bi ih lakše prilagodili Vašim potrebama. Moguća je izrada sedeljki sa naslonom, bez naslona ili sa posebnim naslon. Sedeljke štampane punjene su sa sunđerom koji osim udobnosti svojim visokim kvalitet osigurava da se sedeljke posle duže upotrebe ne deformišu.\nSedeljke štampane oblažu se materijalom po Vašem izboru u boji koja je Vama potrebna. Osvežite svoj ambijent uz naše sedeljke štampane i ako imate neki ugostiteljski objekat sigurni smo da će te uz njih privući pažnju i da će svako poželeti da se udobno smesti i uživa u atmosferi Vašeg ambijenta.\nNa sedeljke štampane moguća je izrada reklamnog teksta, logotipa ili naziva firme u štampi čime ćete dodatno ove sedeljke napraviti da budu Vaš promotivni materijal koji će Vašu firmu predstavljati i promovisati na jedan lep, zanimljiv i ne nametljiv način. Neka Vaša reklama bude prepoznatljiva i neka privlači pažnju u svakom trenutku a sve to uz naše sedeljke štampane koje ćemo za Vas izraditi po Vašoj meri i Vašim potrebama.


Svečano otvorena sportska sala u Ečki | SportInfo\nHome / Ostali sportovi / Svečano otvorena sportska sala u Ečki\nMarch 27, 2017\tOstali sportovi Ostavite komentar\nMinistar omladine i sporta u Vladi Republike Srbije Vanja Udovičić, gradonačelnik Zrenjanina Čedomir Janjić i direktor Osnovne škole “Dr Aleksandar Sabovljev” Marinel Bugar svečano su danas otvorili školsku sportsku salu u Ečki, čime je uspešno privedena kraju još jedna značajna investicija u oblasti sportske infrastrukture na teritoriji Grada Zrenjanina.\nBrojnim zvanicama i gostima prisutnim na otvaranju obratili su se predsednik Saveta MZ Ečka Milivoj Petrov, u ime domaćina, gradonačelnik Zrenjanina Čedomir Janjić i ministar Vanja Udovičić, nakon čega su učenici Osnovne škole “Dr Aleksandar Sabovljev” u Ečki izveli kraći umetnički program.\nPredsednik Saveta MZ Milivoj Petrov kazao je da se završetkom sportske i školske sale meštanima Ečke otvaraju nove sportske i turističke mogućnosti. On se osvrnuo na bogatu istoriju i tradiciju tog sela, poznatom ne samo po dvorcu “Kaštel”, već i po likovnoj koloniji akvarela, najstarijoj pravoslavnoj crkvi u Banatu, ribnjaku i Carskoj bari. Iskoristio je priliku i da se zahvali gradonačelniku Janjiću i njegovim saradnicima, što su prepoznali potrebe žitelja Ečke i uspešno završili ovu investiciju, ali i što su angažovani na rešavanju drugih komunalnih problema tog sela.\nGradonačelnik Čedomir Janjić podsetio je da su, u roku manjem od godinu ipo dana, izgrađene četiri sportske sale – u Aradcu, Botošu, Mihajlovu i sada u Ečki. Naveo je i da je izvršena rekonstrukcija hale „Medison“, koja će se povezati sa „Kristalnom dvoranom“ i tako formirati jedinstven sportski, ali i sajamski kompleks.\n“Sve to deo je naše Strategije razvoja sporta i namere da decu sklanjamo sa ulica i dovodimo na sportske terene. Ulaganje i sport i sportsku infrastrukturu, kroz posredne efekte, višestruko se vraća Gradu Zrenjaninu. Velike manifestacije i utakmice koje organizujemo, dovode u naš grad brojne sportiste i goste iz cele zemlje i iz inostranstva, a najlepša slika koja odlazi iz Zrenjanina u svet upravo je ona sa sportskih borilišta”, kazao je Janjić.\nMinistar Udovičić istakao je da slika iz Ečke danas treba da prođe širom Srbije i da bi na ovakvoj sali tom selu mogli da zavide i mnogi gradovi širom Srbije, pa i šire.\n“Verujem da će i drugi gradonačelnici i predstavnici drugih lokalnih samouprava iz Srbije dolaziti ovde da vide kako sa malo sredstava može da se napravi ovako lep, najmoderniji sportski objekat. Mnogo više se danas ulaže u sport i kroz direktan dijalog podstakli smo jedinice lokalne samouprave da, kroz veća ulaganja, privuku veći broj sportista, na taj način razvijaju i turizam, što sve rezultuje i većim prihodima u budžet lokalnih samouprava. Ova slika iz Ečke pokazuje koliko je važno ulagati u sportsku infrastrukturu i s obzirom na blizinu hotela, očekuje se da će ovu salu koristiti veći broj sportista, a u samoj školi nikada nisu imali ovakve, slobodno mogu da kažem evropske uslove za nastavu fizičkog vaspitanja, ali i za druge aktivnosti i okupljanja mladih. Ovim Ečka postaje jedan od vodećih sportskih centara, ne samo u okolini Zrenjanina, već siguran sam, i šire”, kazao je Udovičić i napomenuo da izgradnja ove sale nije predstavljala trošak, već ulaganje u budućnost, u najmlađe, u našu decu.\n“Svaki dinar danas uložen u sport u budućnosti znači tri dinara manje ulaganja u zdravstvo. Zrenjanin je pokazao koliki je dao akcenat prvenstveno na izgradnji i jačanju sportske infrastrukture, a time dao i značaj mladima i njihovim aktivnostima, i gradonačelnik za to zaslužuje pohvale”, zaključio je ministar.\nSala u Ečki počela je da se gradi pre tačno tri godine. Zbog određenih izmena u projektu gradnja je u jednom delu usporena, da bi tokom prošle godine bila intenzivirana i sala u potpunosti završena. Objekat zauzima korisnu površinu od 1200 kvadratnih metara i raspolaže tribinama za oko 200 gledalaca i neophodnom pratećom infrastrukturom. Investiciona vrednost gradnje iznosila je 56 miliona dinara. Jedan je od najvećih i najlepših objekata u kategoriji školskih i sportskih sala na teritoriji Grada Zrenjanina i četvrta takva investicija realizovana u periodu kraćem od godinu ipo dana, nakon što su završene i otvorene sale u Aradcu, Botošu i Mihajlovu.\notvaranje škole\t2017-03-27\nPrvenstvo Vojvodine za kadete u RumI, okupilo je veliki broj talentovanih mladih džudista, a među ...\nBODRILI SMO SRBIJU U KALJINIGRADU, ALI….\nBEOGRADSKI MARATON ČASTI…\nKLIZALIŠTE ĆE KRASITI GLAVNI GRADSKI TRG


Tajni izveštaj NATO-a: Rusija prevazišla snage Alijanse u Siriji - 05.03.2016, Sputnik Srbija\nIako SAD javno kritikuje operaciju Moskve u Siriji, podaci američkih analitičkih centara pokazuju da ruske Oružane snage dejstvuju profesionalno i precizno. 05.03.2016, Sputnik Srbija\nrusija, vesti, svet, sirija, nato\n11:06 05.03.2016 (Osveženo: 11:11 05.03.2016)\n© Sputnik / Grigoriy SisoevReaktivnый istrebitelь Su-35 vo vremя generalьnoй repeticii poletov v preddverii otkrыtiя Meždunarodnogo aviakosmičeskogo salona "MAKS-2009" v podmoskovnom Žukovskom\nIako SAD javno kritikuje operaciju Moskve u Siriji, podaci američkih analitičkih centara pokazuju da ruske Oružane snage dejstvuju profesionalno i precizno.\n5 Mart 2016, 09:50\nNATO je poslao mnogo više aviona nego Moskva, ali ruska operacija pokazuje mnogo bolji rezultat zahvaljujući odličnoj obuci pilota i snazi aviona, piše nemački list Fokus, pozivajući se na tajni analitički izveštaj organizacije.\nU dokumentu se navodi da 40 ruskih lovaca koji se nalaze u Latakiji izvode do 75 naleta dnevno, svaki put nanoseći „tačne i efikasne udare“ po pozicijama DAEŠ-a. Pritom, snage NATO-a koje imaju 180 vojnih aviona uništavaju svakodnevno samo 20 meta.\nRusija u Siriji koristi najsavremeniju tehniku: npr, Moskva je poslala u Latakiju četiri aviona Su-35, koji prema procenama eksperata, prevazilaze većinu zapadnih aviona.\n„Admiral Kuznjecov“ se sprema za pohod u Sredozemno more\n5 Mart 2016, 09:31\nOsim toga, u svojim proračunima Moskva koristi podatke sirijskog vazdušnog izviđanja i podatke ruskih specijalnih službi koje redovno saopštavaju o strateški važnim objektima, navodi se u dokumentu.\nAnalitičari alijanse navode da je upravo ruska operacija naterala teroriste DAEŠ-a da beže sa okupirane teritorije i prekinu žestoku „demonstraciju sile“.\n„Iako zapadni političari stalno govore o napadima Rusije na pobunjenike i mnogobrojne žrtve među civilima, u izveštaju se ne pominju civili koji su nastradali u ruskim vazdušnim napadima“, naglašava Fokus.


Pokrenut fond za pomoć borbi protiv kovida 19 u Kini - Kineski Radio Internacional\nPokrenut fond za pomoć borbi protiv kovida 19 u Kini\n2020-05-21 14:08:15 | CRI\nSvetska zdravstvena organizacija (SZO) i Kineska fondacija za dobrobit stanovništva juče su pokrenuli fond koji će prikupljati donacije kineskog privatnog sektora za jačanje globalnog reagovanja na epidemiju kovida 19.\nNovi fond radiće kao kineska podružnica Fonda SZO-a za solidarni odgovor na kovid 19, koji je osnovan sredinom marta kako bi omogućio pojedincima, korporacijama i filantropima širom sveta da direktno i efikasno doprinesu borbi protiv koronavirusa predvođenoj SZO-om.\nGeneralni direktor SZO-a Tedros Adhanom Gebrejezus, koji je održao govor putem interneta tokom ceremonije pokretanja fonda održane u Pekingu, rekao je da će donacije biti korišćene za pomoć u isporuci potrebnih materijala, podršku istraživanju i razvoju lečenja i vakcina, i za povećanje zdravstvenih kapaciteta u zemljama sa slabim medicinskim sistemom.\nLi Đinhua, predsednik Fondacije za dobrobit stanovništva je rekao da će saradnja njegove fondacije sa SZO-om podstaknuti međunarodne napore za suzbijanje širenja virusa, te će doprineti prevazilaženju nacionalnih, rasnih i kulturnih razlike u jedinstvenoj borbi protiv ove bolesti.\nNikolas Roselini, stalni koordinator UN u Kini izjavio je da su vlada i narod Kine pokazali veliku efikasnost i prilagodljivost tokom borbe protiv epidemije.\nOcenjujući kao pohvalnu odluku Kine da u naredne dve godine obezbedi pomoć vrednu dve milijarde dolara globalnoj borbi protiv kovida 19, Roselini je rekao da će trebati još mnogo više sredstava iz raznih delova planete za podršku zemljama u razvoju u borbi protiv pandemije.


Bez promene cena grejanja u Lazarevcu - GEM info\nBez promene cena grejanja u Lazarevcu\n10. marta 2018. 13. marta 2018. Redakcija 0 Comments cena grejanja, jp toplifikacija, vukašin janjević\nCene grejanja u Lazarevcu nisu se menjale protekle četiri godine, i ostaće nepromenjene i u narednom periodu, rekao je direktor JP “Toplifikacija“ Vukašin Janjević.\nModernizacijom toplifikacione mreže koja je rezultirala smanjenjem gubitaka i racionalizacijom poslovanja omogućeno je da cena isporučene toplotne energije ostane nepromenjena uprkos poskupljenjima energenata.\nLazarevačko javno preduzeće “Toplifikacija“ za sada neće menjati cene grejanja, a sudeći prema trenutnim pokazateljima cena će ostati ista sve do početka naredne grejne sezone.\nPrioritet JP “Toplifikacija“ bila je modernizacija i rekonstrukcija postojeće mreže, u cilju smanjenja gubitaka, što je i preduslov za projekte širenja toplifikacionog sistema i povećanja broja korisnika.\nAktuelna grejna sezona se završava 15. aprila a karakterišu je povoljni vremenski uslovi i funkcionisanje toplifikacionog sistema bez većih intervencija i sa smanjenim brojem reklamacija od strane potrošača. Tokom protekle finansijske godine JP “Toplifikacija“ poslovalo je pozitivno, dobit je gotovo 8, 5 miliona dinara\nShare the post "Bez promene cena grejanja u Lazarevcu"\n← Radovi u pčelinjaku tokom marta\nEkipe „Beograd-puta” počele saniranje oštećenja na gradskim ulicama →


Tamburaški orkestar Muzičke škole Ilijaš nastupa u Vijećnici povodom Dana državnosti BiH\nYou are at:Home»ILIJAŠ»Tamburaški orkestar Muzičke škole Ilijaš nastupa u Vijećnici povodom Dana državnosti BiH\nU sklopu aktivnosti povodom 25. novembra Dana državnosti BiH, delegacija Grada Sarajeva na čelu sa gradonačelnikom Abdulahom Skakom danas će uz prisustvo predstavnika Udruženja roditelja ubijene djece, položiti cvijeće na Spomen obilježje ubijenoj djeci opkoljenog Sarajeva.\nSimboličnim polaganjem bijelih ruža koje simboliziraju nevinost, ali i mir 300 sarajevskih osnovaca odat će počast nevino ubijenoj djeci u toku agresije na našu zemlju.\nNakon polaganja cvijeća, delegacija Grada Sarajeva na čelu sa gradonačelnikom Abulahom Skakom i sarajevskim osnovcima, a centralna svečanost povodom Dana državnosti u Vijećnici je u 16.00 sati.\nNa poziv organizatora ove godine u programu učestvuje i Tamburaški orkestar OMBŠ „Novo Sarajevo“-Područno odjeljenje Ilijaš uz pratnju nastavnika Fehima Hajdarevića, što im predstavlja veliku čast.\nPrema riječima nasatvnika Hajdarevića, djeca, njih ukupno 12 predstavit će različit repertoar prilagođen svim ukusima i generacijama.\nPrevious ArticlePobjednički radovi literarnog konkursa „Moja domovina-moj ponos“\nNext Article Obilježen Dan državnosti


Sve intezivniji pritisak krijumčara u BiH da dođu do ilegalnog oružja - Portal 072info\nSve intezivniji pritisak krijumčara u BiH da dođu do ilegalnog oružja\nMinistar sigurnosti BiH Dragan Mektić rekao je danas u Sarajevu da je sve intenzivniji pritisak krijumčara oružjem iz zemalja Balkana u zemlje Evrope da dođu do ilegalnog oružja na ovom području.\n“Riječ je isključivo o oružuju zaostalom iz posljednjih ratova na području zapadnog Balkana – automatskom oružju i eksplozivu koji su izuzetno pogodni za vršenje teških krivičnih djela u organizovanom kriminalu i raznih terorističkih akata”, rekao je Mektić novinarima pred početak Regionalnog seminara o borbi protiv krijumčarenja oružja.\nOn je istakao da je do sada presječeno nekoliko kriminalnih grupa koje krijumčare oružje iz zemalja Balkana, te zaplijenjene ozbiljne količine naoružanja i eksploziva.\n“Prema nekim informacijama francuske policije, nekoliko kriminalnih grupa presječeno je u BiH. Već duži period postoje organizovani i uhodani kriminalni kanali koji idu prema Francuskoj”, podsjetio je Mektić i napomenuo da posebno postoje uhodani kanali iz BiH prema Francuskoj i skandinavskim zamljama, posebno Švedskoj.\nOn je naveo da je otkrivena kriminalna grupa koja je, metodom zajedničke istrage i zajedničkog praćenja, uhapšena u Francuskoj.\n“To je bila kontrolisana isporuka. Istražitelji su kontrolisali tu isporuku skroz od BiH do Francuske. Jedan broj lica je osuđen i izdržava kaznu i u BiH i u Francuskoj”, naglasio je Mektić.\nOn ukazuje da krijumčarenje oružja nije problem koji samo ide iz BiH, nego iz svih zemalja Balkana.\n“Iza tih nesretnih ratnih godina ostalo je puno ilegalnog oružja izvan svake kontrole koje postaje predmet trgovine i krijumčarenja. To se oružje u Zapadnoj Evropi koristi, prije svega, u organizovanom kriminalu i terorizmu”, rekao je Mektić.\nOn smatra da bi današnji skup trebalo da odgovori na to kako preduprijediti krijumčarenje oružja sa Balkana u Francusku i druge zemlje Evrope, te da sa tim treba početi već ovdje, u zemljama zapadnog Balkana.\n“Prije više od godinu dana o ovom problemu sam u Francuskoj razgovarao sa francuskim ministrom unutrašnjih poslova i konstatovali smo da bi bilo dobro da, osim što imamo zajedničke istražne timove i djelujemo postfestum, vidimo šta se može uraditi na stavljanju tog oružja pod kontrolu vlasti na zapadnom Balkanu”, podsjetio je Mektić.\nOn je naglasio da je bitno šta se u BiH može uraditi da ilegalno oružje bude uzeto od pojedinaca i stavljeno pod kontrolu i na taj način bude smanjena mogućnost da ono bude predmet trgovine.\nPrema njegovim riječima, postoji više mogućnosti i aktivnosti da to oružje bude preuzeto od građana, a jedna od njih je i otkup oružja od građana.\nIz francuske Ambasade u BiH saopšteno je da je krijumčarenje oružjem i eksplozivom jedan od osnovnih problema kriminala na Balkanu, a da je Francuska direktno pogođena budući da je naoružanje porijeklom sa Balkana korišćeno u terorističkim napadima 2015. godine.\nZbog toga je Francuska odlučila da pojača saradnju sa ministarstvima bezbjednosti BiH i ostalih zemalja Balkana s ciljem razbijanja kriminalnih mreža koje snabdijevaju terorističke grupe.\nDvodnevni seminar organizuju francuska Ambasada u BiH i francuski koordinator za policijsku saradnju na Balkanu i na njemu će sudski i pravosudni stručnjaci iz jugoistočne Evrope, od Hrvatske do Grčke, razgovarati o snažnijoj borbi protiv kriminalnih mreža.\nTri horoskopska znaka koje je najteže “upecati”\nI ovo je BiH: Zbrinuti fudbaler dužan platiti uslugu hitne pomoći


DanubeIT 2014. konferencija\nZadovoljstvo nam je da najavimo četvrtu po redu DanubeIT konferenciju i poslovne susrete koji će se održati u Novom Sadu, 29. i 30. maja, 2014. Ovoga puta, tema konferencije je „Internet of Things“ – dakle razvoj svetske mreže u pravcu povezivanja ne samo ljudi, nego i uređaja, na način koji će im omogućiti slanje i primanje informacija.\nUčesnici konferencije će imati priliku da čuju vrhunske govornike i stručnjake iz ove oblasti koji će svoje znanje podeliti sa publikom, a biće prilike i za uspostavljanje novih kontakata i interakciju kako sa predavačima tako i sa ostalim učesnicima. Očekuju nas prezentacije, panel diskusije, b2b susreti kompanija i mnogo prilika za neformalno druženje.\nDanubeIT 2014 je idealno mesto za sve koje zanimaju informacione tehnologije i inovacije u visoko-tehnološkom sektoru: osnivače i buduće osnivače kompanija, menadžere i zaposlene u postojećim IT kompanijama kao i studente.\nRadni jezik konferencije je engleski. Za više informacija i registraciju, posetite http://danubeit.talkb2b.net Registrujte se besplatno\ninformacione tehnologije Internet it konferencije telekomunikacije\nOznake: informacione tehnologije Internet it konferencije telekomunikacije


Štete od poplava i klizišta u Zenici premašile 2,5 miliona KM\nZbog aktuelnih vremenskih prilika Štab civilne zaštite Grada Zenica prolongirao je za danas planirano usvajanje Odluke o prestanku stanja prirodne nesreće od poplava i klizišta na području Grada Zenica.\nPrema prvim preliminarnim rezultatima sa terena, usljed poplava i klizišta u proteklih desetak dana na području grada, šteta pričinjena na objektima, putnoj i drugoj infrastrukturi iznosi preko 2,5 miliona KM.\nNa prijedlog gradonačelnika Fuada Kasumovića, Gradska uprava Zenica će domaćinstvima čiji su stambeni objekti bili na direktnom udaru poplava i klizišta u prošlonedjeljnoj prirodnoj nesreći, isplatiti jednokratnu niovčanu pomoć u iznosu od 1.500 KM.\n“Jednokratnu novčanu pomoć dobit će porodice koje žive u stambenim objektima na kojima su usljed ovih poplava i klizišta nastale štete. Predstavnici Mjesne zajednice Tetovo dostavili su nam spisak sa 14 takvih porodica prema kojima ćemo interventno djelovati, a pretpostavljamo da na području grada ima dvadesetak takvih domaćinstava”, kaže gradonačelnik Kasumović.\nGradski pravobranilac Zlatko Osmanović izvjestio je Štab civilne zaštite Grada Zenica da je po nalogu gradonačelnika obavio razgovor sa predstavnicima ArcelorMittal Zenica, a u vezi sa poplavama u naselju Tetovu uzrokovanim začepljenjem glavnog kolektora koji je u vlasništvu ove kompanije.\nPrema riječima gradskog pravobranitelja, predstavnici ArcelorMittal Zenica iskazali su spremnost da se ovaj problem riješi na zadovoljstvo svih strana, a prvenstveno mještana Tetova koji su pogođeni poplavama.


Velika Britanija ide ka novoj krizi, nezavisna Škotska ponovo tema - Autonomija\nS druge strane, Rasel je rekao da bi škotski parlament mogao da usvoji zakon za pripremu glasanja o nezavisnosti i bez odobrenja Velike Britanije, izazivajući britanski parlament da „preduzme pravnu meru da ospori pravni osnovu referenduma i pokuša da na sudovima blokira volju škotskog naroda“.\nNa referendumu 2014. godine 55 odsto škotskih glasača je bilo za ostanak u Velikoj Britaniji, a 45 odsto za nezavisnost. Džonson je ranije ovog meseca rekao da bi trebalo da bude razmak od oko 40 godina do novog referenduma, pošto je glasanje pre šest godina bilo nešto što se događa „jednom u generaciji“.\n„Plaši se izbora“, rekla je Stardžon je u nedelju (24. januar) za britanskoj premijera, dodajući: „Ako SNP pobedi na škotskim izborima za nekoliko meseci s predlogom da narodu da taj izbor, koji bi demokrata opravdano mogao tome stati na put“.\nPošto Džonson odbija da da pristanak za drugi referendum o nezavisnosti, SNP je iznela plan u 11 tačaka kako bi iznudila glasanje o odvajanju, ukazuje BBC, dodajući da je „mapa puta“ do novog izjašnjavanja o nezavisnosti iznesena pošto je Stardžon bila pod pritiskom kritičara njenog liderstva da predloži „plan B“.\nOpozicione stranke u Škotskoj – konzervativci, laburisti i liberaldemokrate – kažu da bi SNP trebalo da se usredsredi na pandemiju, a ne da se bavi još jednim glasanjem o nezavisnosti. Vlada u Londonu takođe poručuje da bi političari trebalo da „rade u partnerstvu“ da poraze korona virus.


U položaju za napad 40 odsto ruskih snaga | Kosova.info\nDom|Najnovije|U položaju za napad 40 odsto ruskih snaga\nViše od 40 odsto ruskih snaga koncentrisanih kod granica Ukrajine sada su u položaju za napad, rekao je zvaničnik Pentagona i dodao da je “počela” faza destabilizacije zemlje koju sprovodi Rusija.\nJačanje sukoba proruskih separatista i ukrajinskih snaga, zapaljive izjave proruskih vođa i Kremlja o situaciji u regionima Donjeck i Lugansk na istoku Ukrajine odgovaraju “kampanji destabilizacije Ukrajine koja je u toku”, ocenio je taj zvaničnik.\nAmerički ministar odbrane Lojd Ostin rekao je za televiziju ABC da je ruski predsednik Vladimir Putin okupio “potrebne elemente za uspešnu ofanzivu” i da bi mogao da napadne za kratko vreme.\n“Ne verujem da je to blef”, rekao je Ostin u delu intervjua objavljenom juče, a koji će integralno biti emitovan u nedelju.\nPredsednik SAD Džozef Bajden rekao je sinoć da je uveren da je ruski predsednik Vladimir Putin rešio da izvede invaziju Ukrajine i da “ima razlog da veruje” da će se to dogoditi “narednih dana” kao i da će napad obuhvatiti i glavni grad Kijev.


Za “Cvet jednakosti” rok do 16. februara - MediaSfera\nZa “Cvet jednakosti” rok do 16. februara\nNagrada „Cvet jednakosti“ koja će po treću put u okviru manifestacije “Kikini dani” biće dodeljena za medijske priloge koji se bave temama invalidnosti i koji promovišu aktivnosti, prava i dostignuća osoba sa invaliditetom, a koji su objavljeni u štampanim, elektronskim ili onlajn medijima od nacionalnog, regionalnog i lokalnog značaja.\nKonkurs traje od 21. decembra 2017. do 16. februara 2018. godine.\nNagrade će biti dodeljene 18. marta 2018. godine u okviru manifestacije „Kikini dani“.\nSvaki učesnik može konkurisati sa jednim radom, koji je objavljen u periodu od 1. januara do 31. decembra 2017. godine.\nRadove dostaviti najkasnije do 16. februara 2017. u 15 časova. Radovi pristigli posle navedenog roka neće biti razmatrani.\nZa dodatne informacije osoba za kontakt je Čedomir Cicović, kontakt telefoni: 031/500-122 i 064/188-94-93.\nNamera nam je da i dalje negujemo i sprovodimo Tijanine ideje, a jedan od načina za to je i konkurs koji smo raspisali. Zbog toga, ali pre svega zbog sećanja na našu Kiku, želimo da konkurs za novinarsku nagradu „Cvet jednakosti” i manifestacija „Kiniki dani”, koja će se peti put zaredom održati u martu 2018. godine, postanu tradicija.\nInače, na petim Kikinim danima čiji je centralni događaj 18. marta na dan rođena Tijane Petrović u Gradskom kulturnom centru biće dodeljene i nagrade za pobednike literarnog konkursa za učenike srednjih škola.\nIzvor: Užička republika\nTagoviCvet jednakosti Kikini dani konkurs mediji prilog Užice\nDo informacija o sastavu zemljišta preko portala GeoSrbija: Šta je sve donela digitalizacija katastra nepokretnosti


Predsednik Vlade Republike Srpske Radovan Višković upozorio je da nijednom javnom preduzeću neće biti tolerisan gubitak.\n– “Elektroprivreda”, “Šume” i “Željeznice” u ovom momentu imaju pozitivan rezultat. Ostaje nam problem “Pošta” i preduzećemo mere da i to rešimo – rekao je Višković novinarima u Banjaluci.\n– Na primer, nisu u gubitku hidroelektrane “Višegrad” i “Bočac”. “Hidroelektrane na Trebišnjici” su u gubitku zbog nerada Hidroelektrane “Dubrovnik” i meteorološke situacije koja je vladala čitavu ovu godinu. Vodostaj Bilećkog jezera sada je na istorijskom minimumu. Glavni uzrok gubitka “Hidroelektrana na Trebišnjici” je nerad Hidroelektrane “Dubrovnik”, ali se nadamo da će ona polovinom januara početi sa proizvodnjom, što će promeniti situaciju – kaže Višković.\n– Do sada je broj radnika povećavan za nekoliko hiljada godišnje, a ove godine je to mali broj i odnosi se samo na one radnike koji su potrebni za proces proizvodnje. Tako ćemo raditi i ubuduće. “Elektroprivreda” će u toku sledećeg meseca ponuditi stimulativne otpremnine. Vlada ima koncept da uvede red u javna preduzeća i u tome ćemo istrajati – poručio je Višković.\nVišković je rekao da je Vlada usvojila skraćeni plan parcelacije za izgradnju auto-puta Brčko-Bijeljina-Rača da se ne bi gubilo vreme u vezi sa eksproprijacijom kako bi što pre Srpska bila povezana sa Beogradom.\n– Imamo određenih nesuglasica u vezi sa trasom od Vukosavlja prema Brčkom i želimo da Republička uprava za geodetske i imovinsko-pravne poslove i Pravobranilaštvo Srpske na ovom planu što pre mogu ući u proces eksproprijacije – rekao je Višković.\n– U tom pogledu, uložene su značajne primjedbe na naš plan i da bismo to otklonili, treba nam neko vreme. Moraćemo sačekati, ali, ponavljam, da ne bismo gubili vreme za trasu, koja je usaglašena, uradili smo to na ovaj način – rekao je Višković.


Grad Beograd obezbedio šatore-čekaonice za sve kovid-ambulante – Beograd – Sandzak Vijesti\nGrad Beograd obezbedio…\nGrad Beograd obezbedio šatore-čekaonice za sve kovid-ambulante – Beograd\nPredsednik Skupštine grada Beograda Nikola Nikodijević i zamenik gradonačelnika Goran Vesić najavili su danas da će sve kovid-ambulante dobiti šatorske čekaonice, kako bi se tokom nadolazećih hladnih dana građanima olakšalo čekanje na preglede i testiranje, navodi se u saopštenju Sekretarijat za informisanje grada Beograda.\nPiše: Danas Online 16. novembra 2020. 11.29\nFoto: Beoinfo, Sekretarijat za informisanje grada Beograda\nIspred Starog dvora direktorima i predstavnicima beogradskih domova zdravlja i kliničkih centara predstavljen je jedan od dvadeset nabavljenih šatora, koji će biti postavljeni ispred kovid-ambulanti.\n„Grad Beograd se od prvog dana, od prvog zaraženog, aktivno uključio u sistem borbe protiv kovida koju vode predsednik i vlada. Nabavljana je zaštitna oprema za domove zdravlja, kliničko-bolničke centre i zavode sa željom da pomognemo zdravstvenim radnicima u ovoj borbi”, istakao je Nikodijević.\nNikodijević je dodao da se u kovid-ambulantama pregleda dnevno po nekoliko hiljada ljudi, te da su smatrali da treba da postoji pristojan prostor gde bi se sačekao pregled u slučaju sumnje na kovid.\nNajavio je i da će do kraja nedelje biti obezbeđena i dodatna oprema, „na prvom mestu za trijažne sestre, koje rade na otvorenom prostoru sa pacijentima”.\nGoran Vesić je precizirao da je šatore obezbedio Grad Beograd u saradnji sa Ministarstvom zdravlja i Gradskim štabom za vanredne situacije\n„Cilj je bio da se građanima obezbedi prostor koji će biti zagrevan i kako bi mogli da se sklone od loših vremenskih uslova, koji nas zasigurno čekaju u narednom periodu. Saradnja sa Ministarstvom zdravlja i direktorima domova zdravlja se nastavlja jer se svi zajedno borimo da se zaštiti javno zdravlje stanovništva i kako bi što lakše izašli iz epidemije”, rekao je Vesić.\nDržavni sekretar Ministarstva zdravlja Aleksandar Stefoski ocenio je da je ovo još jedan primer dobre saradnje za dobrobit sugrađana. On je precizirao da će osim grejnih tela šatori imati i prostor za sedenje, kako bi što konfornije i lakše sačekali preglede i postavljanje dijagnoze.\nU ime direktora beogradskih domova zdravlja zahvalnost za ovaj potez izrazila je direktorka DZ „Rakovica” prim. dr Dobrila Vasić.\n„Donacijom će pacijenti dobiti mnogo i olakšaće se njihova iovako teška situacija, naročito u dve ambulante koje rade noću”, naglasila je ona.\nThe post Grad Beograd obezbedio šatore-čekaonice za sve kovid-ambulante – Beograd appeared first on SANDZAKLIVE.COM – Najuticajniji portal u Sandžaku..


Tržište automobila u Srbiji u blagom porastu u 2015 - AUTOMOBILI\n28/05/2020 6:44:56 AM\nNASLOVNA / VESTI / Tržište automobila u Srbiji u blagom porastu u 2015\nU junu je u Srbiji je prodato 2.210 novih vozila a podaci iz istraživanja “Auto magazina” za prvih šest meseci 2015. godine pokazuju neznatan rast prodaje u poređenju sa istim periodom 2014. Najviše automobila u junu isporučio je FIAT, dok su na polugodišnjem nivou najprodavaniji bili modeli marke Škoda.\nUvoznici automobila u Srbiji su na domaćem tržištu tokom juna prodali ukupno 2.210 vozila, što je na nivou mesečnog proseka u drugom kvartalu 2015 godine. Broj kupaca novih automobila u Srbiji već je nekoliko meseci stagnirao ili tek simbolično rastao, što je trend koji se ponavlja godinama.\nZamah u prvih šest meseci prodavci, pre svega, vide u prolećnom sajmu automobila u Beogradu i narudžbinama koje su tada zaključene. Najviše kupaca tokom juna, njih 305, opredelilo se za modele marke FIAT, Škoda je isporučila 281 vozilo, dok se za Ford odlučilo 232 kupca.\nTrocifrenu prodaju zabeležili su još Toyota (190 vozila), Volkswagen (185), Op\nl (180), Dacia (158), Renault (115) i Kia (114). Ipak, na polugodišnjem nivou, najviše je isporučeno Škodinih automobila, 1.900, što je čak 17 odsto domaćeg tržišta novih automobila.\nFIAT je u istom periodu prodao 1.656 vozila (15 odsto tržišta), dok Volkswagen drži treće mesto sa 992 automobila, odnosno oko devet procenata ućešća na srpskom automobilskom tržištu.\nPrema istraživanju “Auto magazina”, u prvih šest meseci 2015. prodato je ukupno 11.128 putničkih automobila i lakih komercijalnih vozila nosivosti do pet tona, što je oko tri odsto više nego 2014. godine, kada je u prvih šest meseci isporučeno 10.805 novih vozila.\nIako je je ovaj simboličan rast barem zaustavio dalji pad prodaje koja je gotovo tri puta manja nego rekordne 2008, srpski distributeri i dalje ukazuju na brojne probleme u ovoj industriji.\nNeregulisani uvoz polovnih vozila, ekološka taksa i nejednak carinski tretman za automobile van Evrope, samo su neki od problema na koje prodavci ukazuju, tražeći od države rešenje koje bi im bar donekle olakšalo poslovanje.\nStatistike pokazuje da se poslednje tri godine broj prodatih novih automobila u Srbiji kreće između 20.000 i 22.000, što je gotovo tri puta manje nego pre izbijanja krize koja je drastično oborila prodaju i dovela do otpuštanja radnika i zatvaranja brojnih automobilskih prodajnih centara u našoj zemlji.\nTagovi2015 fiat porast prodaja Škoda Srbija trziste\nPrethodno Da li će legendarna Ajkula dobiti naslednika?\nSledeće Pagani Huayra Special Edition uslikana izbliza


Samit biznis lidera u Beogradu o digitalnoj transformaciji | Gde Investirati\nSamit 100 inicijativa okupiće najistaknutije poslovne lidere Srbije, Slovenije, Hrvatske, Bosne i Hercegovine, Crne Gore, Makedonije i Albanijem i predstavnike država iz regiona.\n“Sa temom digitalna tranformacija krećemo u novu priču, kako da brendiramo naš region i uhvatimo korak i budemo ispred drugih”, kazala je predsednica Srpske asocijacije menadžera i generalna direktorka Gorenja Stanka Pejanović\nKako je rekla, diskutovaće se o temema kao što je digitalna revolucija 4. 0 i novim tehnologijama sa kojima se susrećemo svaki dan, poput cloud base tehnologija, 3D štampača koji su u primeni i u medicini i slično.\n“Do toga da ćemo pokušati da se bavimo jednom temom koja je veoma ‘in’ u poslednje dve godine, a to je bihejvioralna ekonomija”.\nGlavna tema sedmog Samita 100 biznis lidera biće kako iskoristiti 4. industrijsku revoluciju kao odskočnu dasku i na taj način učniti “kvantni” skok do razvijenog i globalno konkurentnog regiona.\nSamit će okupiti stručnjake i ministre regiona koji će govoriti na najrazličitije teme, poput mobilnosti rada, energetske održvosti, brendiranja regiona…\nPrevious Digitalni radnici u Srbiji medju top 20


30.03.2009 u 23:59\nStarim dužnicima od sutra stižu nove uplatnice „Infostana”\nSugrađani koji nisu podmirili obaveze prema „Infostanu” za period od 1999. do 31. decembra 2008. godine od sutra će na kućne adrese dobijati nova obaveštenja i predlog sporazuma za izmirenje duga. Beograđani koji su, na osnovu obaveštenja o dugovanjima pristiglih u minule dve nedelje, već potpisali sporazum ili platili dug pre nego što je odlukom Gradskog veća omogućeno da se računi...\n28.03.2009 u 22:00\nDigitalna buna zbog spornih računa\nTRAGOM VESTI Vesna Rakić-Vodinelić, profesorka Pravnog fakulteta Univerziteta Union, ovih dana je na svom blogu (pescanik.net) digla glas protiv gradskih vlasti koje suna adrese skoro 200.000 domaćinstava u Beogradu poslale uplatnice Infostana, sa ispisanim, navodnim iznosom duga prema ovom javnom preduzeću. U svom tekstu,dr Rakić-Vodinelić je izvela suptilnu analizu ovog slučaja...\nDug za komunalije u šest jednakih mesečnih rata\nDužnici za komunalne usluge dobili su još jednu šansu da izmire decenijska dugovanja do 30. aprila i da se „izvuku” bez plaćanja kamata i sudskih troškova. Odluka Gradskog veća, doneta na preporuku gradonačelnika, omogućila je neplatišama da dug „težak” više desetina hiljada dinara plate u šest jednakih mesečnih rata. Goran Aleksić, član Gradskog veća, objašnjava da...\nOtpisana kamata na komunalne račune\nBeograđanima koji su do 31. decembra prošle godine izmirili glavnicu duga prema „Infostanu” ili to učine do 30. aprila biće otpisane sve kamate i sudski troškovi, odlučilo je juče Gradsko veće. Dužnicima je ostavljena i mogućnost da zaostala decenijska dugovanja plate u najviše šest rata uz procentualno snižavanje kamatne stope i ostalih troškova. Pod kojim uslovima će moći to da...\n25.03.2009 u 23:59\nOtplata dugovanja za komunalije i na rate\nNa višednevni haos koji je izazvala iznenadna naplata zaostalih decenijskih dugovanja građana za komunalije Gradsko veće trebalo bi na današnjoj sednici da stavi tačku. Ukoliko gradska vlada prihvati predlog gradonačelnika, oni koji su do 31. decembra prošle godine izmirili glavnicu duga prema „Infostanu” biće oslobođeni plaćanja svih kamata i sudskih troškova. Oni koji su u proteklih...\nGlavni dug za komunalije mora da se plati\nNajava gradonačelnika Beograda da će Gradsko veće na sutrašnjoj sednici doneti odluku da se svim sugrađanima koji su do 31. decembra prošle godine izmirili komunalne obaveze otpišu kamate i sudski troškovi smanjila je gužve u opštinskim poslovnicama „Infostana”. Sada, 200.000 domaćinstava u prestonici, koja su ovih dana dobila opomene za neplaćene komunalneračune u periodu od 1....\nHaos sa računima za komunalije u režiji „Infostana”\nBeograđanin B. M. godinama redovno izmiruje komunalne račune. Iznenadilo ga je, ovih dana, obaveštenje „Infostana” da mora da plati 10.000 dinara duga ovom preduzeću. Iz kutije za cipele, gde iz predostrožnosti čuva sve račune decenijama unazad, izvadio je komunalne uplatnice za poslednjih deset godina. Da bi razrešio nesporazum otišao je u radnu jedinicu „Infostana” u...\nBeograđani duguju 40 vrtića na neplaćenim komunalnim računima\nZamislite Beograd sa izgrađena dva nova mosta, gde su sve škole u idealnom stanju, u kome je potpuno obnovljena tramvajska mreža i kupljena nova šinska vozila, završena fabrika vode „Makiš 2” ili izgrađeno 40 vrtića sa video-nadzorom. Neke od ovih objekata koristili bi građani da su svi redovno izmirivali komunalne obaveze, ali zbog ne plaćanja glavnica duga od 1999. do 31. decembra...\nDugovanja „Infostanu” kao most preko Save\nDeset odsto domaćinstava u Beogradu ne plaća komunalije već deceniju i po zbog čega je glavnica duga prema „Infostanu” 7,5 milijardi dinara. Od tog iznosa gotovo polovina „otpada” na neizmirene obaveze za daljinsko grejanje. Računajući i kamate nesavesni građani od 1994. godine do sada duguju više od basnoslovnih 11 milijardi dinara. Ukoliko bi sva domaćinstva isplatila...


Trend gašenja štapanih medijskih izdanja predstavlja ogromnu štetu za bh. medijsku zajednicu, javnost i istinu - FairpressBA\nTrend gašenja štapanih medijskih izdanja predstavlja ogromnu štetu za bh. medijsku zajednicu, javnost i istinu\nPosljednjih petnaest godina u BiH ugašeno je 27 različitih štampanih medija , dnevnih novina i magazina, a u samo zadnje dvije godine ugašene su dvije dnevne novine: Faktor i Pres RS, te sedmičnik Novo Vrijeme i politički magazin Slobodna Bosna. U Vijeću za štampu u BiH, koje je potvrdilo ove podatke, ističu da ovaj trend gašenja štapanih medijskih izdanja predstavlja ogromnu štetu za bh. medijsku zajednicu, javnost i istinu.\nVažnost lokalnih medija često je zanemarivana jer mnogi smatraju kako donose “manje važne” novosti, zbivanja iz lokalne zajednice\nDanas je više nego ikad potrebno pričati i podučavati o medijskoj pismenosti\nSamostalni sindikat radnika BHRT-a počinje sa organizacijom protesta ispred Parlamenta BiH


NSinfo: U Novom Sadu uskoro samočistive fasade - patent naučnika Tehnološkog fakulteta\nU Novom Sadu uskoro samočistive fasade - patent naučnika Tehnološkog fakulteta\nNovi ugao posmatranja murala u gradu dali su istraživači sa novosadskog Tehnološkog fakulteta\nNaime, u okviru evropskog projekta započetog još 2011. godine, naučnici su izumeli suspenziju koja fasade, pa i bojene površine, čini samočistivim. Pomoću nje, fasade u gradu bi mogle da budu čiste i deset godina, bez obnavljanja.\nMinerali iz suspenzije zvane Hiromat razgrađuju sve organske nečistoće na zidu, a kad padne kiša - one se speru. To je patent naučnika Tehnološkog fakulteta koji je u upotrebi nekoliko godina, a široj javnosti postao je zanimljiv, kada su njome premazani novi murali na Grbavici.\n"Površina je potpuno transparentna i onda pod dejstvom sunca te čestice se otvaraju i počne da radi ta aktivna komponenta koja vrši razlaganje organiskih polutanata", objašnjava Jonjaua Ranogajec, šefica Katedre za inženjerstvo materijala na Tehnološkom fakultetu.\n"Vreme radi za nas. Nemojte misliti da ćemo sad prskati, pa će za dva dana sve to da sija, toga nema. Mora supsenzija da odradi svoju ulogu razlaganja i čišćenja i za to treba određen vremenski period. To je za one koje su već zagađene", kaže za RTV Jonjaua Ranogajec.\n"Mi mladi imamo laboratoriju sa mobilnim uređajima, gde su svi uređaji u koferima, što omogućava da nema, recimo, uništavanja fresaka, slika i uopšte oštećenja takve vrste i sa njima može da se radi na licu mesta", pojašnjava Snežana Vučetić, asistentkinja na Katedri za inženjerstvo materijala.\n... nauka, Novi Sad, tehnologija, umetnost, univerzitet